Kita Selalu Dengar, Wanita Berpinggul Besar Lebih Senang Beranak, Tapi Terbukti Ke?

Bontot besar mungkin dilihat sebagai aset bagi sesetengah wanita, namun ada juga yang berasa segan dengan saiz yang dimilikinya. Tapi tahukah anda, wanita bontot lebar dikatakan lebih senang bersalin?

Perempuan dengan bontot besar turut digelar sebagai ‘
childbearing hips
’ dan ia dikaitkan dengan saiz dan struktur tulang kawasan pinggul yang lebar.

Tetapi, kesemua wanita sememangnya dicipta dengan
kemampuan untuk melahirkan anak.

Jadi, dengan mengatakan seseorang mempunyai
childbearing hips
 mungkin kelihatan agak aneh, atau bahkan membingungkan.

Teruskan pembacaan untuk mengetahui erti di sebalik simbolik bontot wanita besar dan mengapa ia dikatakan mempunyai peranan ketika bersalin.

Untuk mendapatkan lebih banyak info tentang Kesihatan Wanita, sila dapatkan
di sini.

Bontot besar juga dikenali sebagai
 childbearing hips!

Wanita mempunyai pelvis yang menjadi tempat menampung bayi sepanjang tempoh kehamilan.

Secara perlahan-lahan, struktur tulang ini akan beralih sebagai persiapan untuk melahirkan anak.

Pun begitu, setiap perempuan juga mempunyai struktur pelvis yang berbeza; ada yang
mempunyai pelvis atau pinggul yang lebar
, dan yang lain mungkin mempunyai pelvis atau pinggul yang lebih sempit.

Seperti dalam kupasan ini, perempuan dengan
childbearing hips
, didakwa mungkin akan menghadapi proses bersalin yang lebih mudah berbanding bentuk pelvis yang lain.

Bagaimana wanita yang mempunyai ‘bontot besar’ mempengaruhi proses kelahiran?

Menurut 1 kajian penyelidikan yang dilakukan pada tahun 1930-an, pelvis wanita dapat diklasifikasikan secara meluas kepada 4 kategori utama.

Walau bagaimanapun, pada masa kini, kebanyakan pakar sukar mengikuti pengkategorian yang terhad ini.

Untuk memahami sama ada saiz bontot perempuan
mempengaruhi proses bersalin
, mari kita kenali bentuk-bentuk pelvis seperti berikut:

1. Pelvis
gynecoid

Bentuk pelvis
gynecoid
 adalah salah satu bentuk pelvis yang paling biasa dalam kalangan wanita.

Bentuk ini sangat bagus untuk memudahkan dan membantu
proses kelahiran normal (faraj)
 pada kebanyakan wanita.

Pelvis seperti ini juga bersifat lebih cetek dan lebar, dan terbukti bermanfaat dalam membantu bayi melalui saluran kelahiran (
birthing canal
).

Dengan kata lain, pelvis yang lebih cetek dan bontot lebar ini akan dapat menyediakan ruangan yang lebih banyak kepada bayi semasa proses kelahiran, menjadikannya salah satu bentuk yang paling baik.

2. Pelvis
anthropoid

Bentuk pelvis ini juga dimiliki oleh ramai wanita sama seperti pelvis ginekoid, namun ia berbeza kerana sifat bentuk ini melebar dari depan ke belakang.

Sekiranya anda mempunyai bentuk pelvis seperti ini, proses bersalin mungkin tidak menjadi begitu lancar kerana
ruangan pelvis tidak dapat dibuka sepenuhnya semasa beranak.

Selain itu, tempoh bersalin juga mungkin lebih lama.

3. Pelvis
android

Bentuk jenis pelvis ini pula selalunya dimiliki oleh wanita yang lebih tinggi dengan lengkungan alat sulit yang sempit dan otot punggung yang lebih kecil.

Wanita dengan bentuk pelvis ini juga berisiko mengalami proses bersalin yang sukar, terutama untuk bayi bersaiz besar, menyebabkan ramai yang bersalin
secara pembedahan Cesarean
.

4. Pelvis
platypelloid

Sekiranya anda mempunyai bentuk pelvis seperti ini, maka proses bersalin kalian juga mungkin berlangsung lebih panjang, kerana bayi bakal memerlukan masa yang lebih lama untuk memasuki pelvis.

Untuk makluman, perbezaan utama antara pelvis
platypelloid
 dan pelvis
android
 adalah, jenis pertama mempunyai lengkungan kemaluan yang sempit manakala pelvis jenis kedua mempunyai lengkungan s
ub-pubic
 yang lebih lebar.

Ini bermaksud, apabila
bayi mula memasuki bahagian pelvis
, proses bersalin akan menjadi lebih mudah dengan pelvis jenis
platypelloid
!

Bontot besar senang bersalin, betul ke?

Pengalaman bersalin seseorang wanita berkisarkan pelbagai aspek penting, seperti tahap kesihatannya, kedudukan bayi semasa beranak, ukuran kepala bayi, dan sebagainya.

Tubuh wanita telah dicipta khas untuk melahirkan cahaya mata, maka jenis bentuk pelvis sebenarnya tidak menjadi kayu ukur yang jelas sama ada anda akan bersalin normal atau Cesarean.

Tambah lagi, bagi wanita hamil yang semakin
menghampiri tarikh bersalin
, badan secara semula jadinya akan bersiap untuk kelahiran.

Bagaimana badan melakukan persiapan untuk bersalin?

Pelvis akan mula meregang dan mengendur untuk memudahkan pergerakan bayi melalui saluran kelahiran.

Tulang di sekitar kawasan pelvis juga akan mula terpisah
 antara satu sama lain secara perlahan, sambil memberi ruang untuk pergerakan bayi.

Penting untuk kalian fahami di sini, perubahan ligamen di pelvis tidak bermaksud struktur tulang anda berubah secara kekal.

Sebaliknya, ini adalah cara persediaan badan anda untuk melahirkan cahaya mata.

Baca juga:

Nak Cerahkan ‘Bumper’ Hitam? Cuba 12 Petua Putihkan Punggung Ini, Guna Bahan Dapur Saja!

Malu Tengok Bumper Menggeleber? 5 Tip Ini Bantu Wanita Dapatkan Punggung Menawan!

Oleh itu, jika anda tertanya-tanya sama ada wanita dengan bontot besar

melalui proses bersalin yang lebih mudah. Jawapannya adalah,
ya!

Hal ini disebabkan faktor lebihan ruangan yang memudahkan pergerakan bayi ke
birthing canal.

Walau bagaimanapun, ukuran pinggul tidak boleh menjadi satu-satunya faktor penentu kepada proses kelahiran menjadi lebih mudah atau sebaliknya.

Aspek-aspek penting lain turut menyumbang kepada proses tersebut; saiz dan kedudukan bayi,
kekuatan kontraksi
, dan kesihatan bakal ibu sendiri.

Ini juga bermaksud, walaupun perempuan mempunyai bontot besar sekalipun, tanpa bantuan aspek penting lain, anda berisiko alami kesulitan proses kelahiran, atau
bahkan perlu menjalani pembedahan Cesarean.


Kenapa Bau Faraj Pelik? Ini Punca Kemaluan Berbau, Kaum Hawa Tolong Take Note!

Semua vagina mempunyai bau yang tersendiri. Namun, ia boleh berubah mengikut keadaan. Kadangkala, kemaluan akan berbau lebih ‘pelik’ selepas melakukan seks, ketika datang haid atau sewaktu hamil. Selain itu, ada banyak lagi punca kemaluan berbau. Tidak dinafikan, masalah ini juga mungkin berpunca daripada penyakit tertentu.

Dalam artikel kali ini, kami akan mengupas lebih lanjut mengenai
punca kemaluan berbau dan gatal
 serta apa yang anda boleh lakukan untuk mengelakkannya.

Untuk mendapatkan lebih banyak info tentang Kesihatan Wanita, sila dapatkannya
di sini.

Mengapa faraj saya berbau?

Selain
bau badan
, bau vagina juga boleh mendatangkan kerisauan. Jadi, pasti ada antara kita yang ingin tahu punca badan dan vagina berbau.

Bau faraj selalunya bergantung pada
tahap pH
 atau betapa asidiknya vagina anda. Pada kawasan intim, ada banyak bakteria yang hidup. Bakteria inilah yang membentuk ‘flora vagina’.

Jangan risau, bakteria ini bukanlah bakteria jahat. Malah, ia melindungi kawasan faraj daripada jangkitan dan mengekalkan pH faraj pada tahap yang normal.

Sekiranya pH vagina berubah, besar kemungkinan
bau faraj juga akan bertukar
. Ketidakseimbangan inilah yang menyebabkan faraj berbau hanyir dan tidak menyenangkan.

Perubahan bau vagina merupakan sesuatu yang normal. Ia juga akan pulih dengan sendirinya.

Bau yang berpunca daripada diet atau perubahan hormon selalunya tidak akan kekal lama.

Namun, jika bau hanyir pada kawasan intim tidak hilang dan menjadi semakin serius, dapatkan nasihat pakar. Ia mungkin disebabkan penyakit lain yang perlu dirawat oleh doktor.

5 punca kemaluan berbau

Bau vagina yang normal dan tidak perlu dirisaukan:

Bau masam.
Jika faraj anda berbau masam, ini merupakan tanda vagina yang sihat! Bakteria baik di sekeliling kawasan intim menghasilkan asid laktik yang menyebabkan bau faraj sedikit masam.

Bau metalik seperti duit syiling.
Sekiranya faraj anda berbau seakan-akan duit syiling, anda mungkin baru sahaja habis haid. Darah mengandungi zat besi yang akan menghasilkan bau metalik.

Bau seperti roti.
Bau seakan-akan roti pula menandakan pH kawasan intim mungkin sedikit terjejas. Namun, tidak mengapa, ia tidak akan mendatangkan bahaya!

Di bawah, kami akan senaraikan beberapa punca badan dan vagina berbau. Antaranya:

1. Vaginosis bakteria (BV)

Vaginosis bakteria merupakan antara punca utama masalah faraj berbau. Hampir 15 hingga 50% wanita yang mengalami ketidakseimbangan bakteria di kawasan vagina dikesan
mengalami BV
.

Selalunya, bakteria baik (
lactobacilli
) melebihi bakteria jahat (
anaerobes
). Namun, jika terlalu banyak bakteria jahat yang menghuni faraj, keseimbangan pH akan terganggu. Inilah antara punca kemaluan berbau disebabkan BV!

Sebab itulah, faraj
mula berbau hanyir
 dan masam. Selain itu, wanita juga mungkin akan mengalami keputihan yang berwarna kelabu atau kehijau-hijauan.

2. Trichomoniasis
punca kemaluan berbau

Trichomoniasis
 merupakan
sejenis penyakit kelamin
 yang berlaku disebabkan oleh parasit.

Dalam kalangan wanita, penyakit ini boleh menjadi punca kemaluan berbau. Lelaki yang menghidap penyakit sama pula selalunya tidak akan menunjukkan sebarang simptom.

Selain itu, wanita hamil yang menghidap
trichomoniasis
mempunyai risiko yang lebih tinggi untuk
melahirkan bayi pramatang
. Pengambilan antibiotik sudah cukup untuk mengubati penyakit ini.

3. Sindrom kejutan toksik

Pada zaman sekarang,
sindrom kejutan toksik
 sangat jarang berlaku. Kondisi ini berlaku disebabkan bakteria yang masuk ke dalam badan.

Sindrom kejutan toksik boleh membawa maut jika tidak dirawat secepat mungkin. Sekiranya dicegah, pesakit boleh sembuh seperti sediakala.

4. Anda lupa membuang tampon

Jangan terkejut, ramai orang terlupa
membuang tampon
, kadangkala sehingga 2-3 hari sehingga ia membusuk dalam faraj!

Jika ini yang berlaku, bau faraj akan jadi sangat busuk. Selain itu, anda juga mungkin akan alami kesakitan dan gatal-gatal pada kawasan faraj.

Baca juga:

Faraj Gatal, Keputihan Berbau Hanyir? Itu Antara Gejala 10 Masalah Miss V Ini

Biasa Pakai Tampon Ketika Haid, Tapi Apa Nak Buat Kalau Tampon Tersangkut Dalam Faraj?

5. Jangkitan kandida (
thrush
)
punca kemaluan berbau

Thrush
 merupakan sejenis penyakit yang berlaku disebabkan jangkitan yis. Jangkitan ini akan menyebabkan kemaluan gatal-gatal, pedih dan berbau abnormal.

Bukan itu sahaja, wanita juga akan mengalami keputihan yang berketul seperti susu basi.
Jangkitan yis
 ini bukan berlaku kepada kaum Hawa sahaja, ia juga dapat menjangkiti kaum Adam.

Kondisi ini selalunya tidak akan membawa sebarang bahaya. Namun, ia boleh berlaku semula pada masa hadapan.

Atasi bau faraj, jangan sampai orang lain bau!

Punca badan dan vagina berbau sebenarnya dapat dicegah dengan pelbagai cara. Antaranya:

Jaga kebersihan diri.
 Selalu tukar seluar dalam dan gunakan sabun lembut yang tidak akan menyebabkan kegatalan.

Jangan meruang.

Meruang
 bukan sahaja boleh buatkan bau dan kegatalan menjadi semakin serius, malahan ia juga boleh menyebabkan sebarang jangkitan masuk lebih dalam!

Pakai pakaian yang sesuai.
 Elakkan memakai seluar dalam yang terlalu ketat.
Gunakan seluar dalam
 yang diperbuat daripada kapas kerana ia dapat menggalakkan pengudaraan yang baik.

Minum air dengan mencukupi.
 Bau faraj akan menjadi semakin teruk sekiranya anda mengalami dehidrasi.

Lindungi faraj daripada STI.

Gunakan kondom
 ketika melakukan seks. Sekiranya anda menggunakan pelincir, beli produk yang tidak mengandungi sebarang perisa dan bebas pewangi.


Jangan Semberono Pakai Kanta Lekap! Aspek Penjagaan & Kebersihan WAJIB Dititikberatkan

Rutin pemakaian kanta lekap harian anda mungkin tidak pernah menimbulkan sebarang masalah. Tetapi pakar mengatakan, amalan cara pakai
lens
yang salah berisiko ancam kesihatan mata!

Lebih daripada 40 juta rakyat Amerika memakai kanta lekap, dan sebanyak 90% daripadanya tidak mengikuti arahan penjagaan yang betul, menurut
 U.S. Centers for Disease Control and Prevention
 (CDC).

Pembersihan yang salah berserta
tabiat buruk lain dapat memicu pelbagai masalah
, termasuk kerengsaan dan jangkitan mata!

Mari ikuti kupasan ini kerana penulis bakal berkongsi amalan penjagaan, pembersihan dan cara pakai
lens
yang betul.

Untuk mendapatkan lebih banyak info tentang Kesihatan Mata, sila dapatkannya
di sini.

Pemakaian kanta lekap, perkara yang harus diamal & ditegah

Walaupun cara pakai
lens
 adalah cukup ringkas, faktor penjagaan dan kebersihan di sebalik penggunaannya sangat perlu dititikberatkan.

Demikian adalah aspek-aspek yang wajib diamalkan serta dielakkan dalam pemakaian kanta lekap.

#1 Jangan pakai kanta lekap melebihi masa penggunaan yang disyorkan

Sesetengah orang memakai
contact lens
 hinggalah mereka merasa sudah tiba saatnya untuk diganti.

Salah sekali pemikiran ini! Jika kalian
menggunakan kanta lekap melebihi masa yang disyorkan,
 masalah mata boleh berlaku.

Contohnya, kornea mata berupaya mengalami kesan calar atau pengumpulan bakteria di bahagian dalam kanta.

Pakar oftalmologi, Dr. Jeffrey Goshe menjelaskan, penggunaan kanta lekap tertakluk kepada tempoh masa ditetapkan.

Jika
contact lens
kalian perlu diganti setiap 2 minggu, maka pengguna harus akur.

#2 Usah abaikan tanda-tanda jangkitan

Jika anda mengalami
rasa sakit, kemerahan, penglihatan semakin kabur atau kepekaan terhadap cahaya,
 ini mungkin antara tanda jangkitan mata yang memerlukan perhatian perubatan, kata Dr. Goshe.

Secara umumnya, jika salah satu daripada gejala ini berlangsung lebih dari 24 jam, maka sudah tiba masanya untuk menemui pakar mata secepat mungkin.

Sekiranya rawatan awal dilakukan, kebanyakan isu berkaitan kanta lekap tidak akan menyebabkan masalah penglihatan berjangka panjang, tambah Dr. Goshe.

Namun dalam kes yang parah, kesan parut, kualiti penglihatan berkurangan, atau bahkan, kebutaan berisiko terjadi!

#3 Cuci kanta lekap dan bekas dengan betul

Peringatan, jangan sekali-kali membilas
contact lens
anda dengan air paip atau cecair lain selain larutan pencucinya!

Ini kerana air paip bersifat tidak steril dan mungkin mengandungi organisma yang mampu memicu jangkitan yang sangat teruk.

Kanta lekap harus dibersihkan dengan larutannya yang khusus,
 mengikut arahan yang diberikan oleh pengeluar.

Selain itu, pastikan untuk membersihkan dan mengeringkan bekas kanta lekap setiap hari, kemudian isi dengan larutan yang baharu.

#4 JANGAN tidur dengan
contact lens!

Ya, pada hari-hari yang memenatkan, nak keluarkan kanta lekap daripada mata pun terasa renyah, kan?

Namun, tidak kiralah sepenat mana pun anda, ketahuilah tidur bersama
contact lens
mampu mengundang masalah besar!

Ia berupaya
mengurangkan aliran oksigen ke mata dan meningkatkan risiko jangkitan.

Walaupun jenama yang dibeli mungkin mengatakan ia selamat untuk dipakai saat tidur, namun hampir setiap kajian mengenai jangkitan kanta lekap mengesahkan hubungan yang kuat antara risiko jangkitan dan jika tidur memakainya.

#5 Elak menambahkan larutan, tukar air baharu dengan kerap

Sentiasa gunakan larutan yang baharu apabila ingin menyimpan kanta lekap yang telah dipakai.

Menambah air baharu ke dalam larutan lama yang sedia ada telah dikaitkan dengan kes
Acanthamoeba keratitis
, jangkitan yang jarang berlaku tetapi menyakitkan dan sukar dirawat.

#6 Temui doktor mata dengan kerap

Walaupun mata anda terasa elok saja, janji temu masih perlu dibuat, kata Dr. Jeffrey Walline, Ketua Bahagian Kanta Lekap dan Kornea Persatuan Optometri Amerika, dan Dekan di Ohio State University College of Optometry, Columbus.

Kadangkala,
masalah berkaitan kanta lekap dapat dikenal pasti semasa pemeriksaan rutin
, sebelum mata mula alami ketidakselesaan.

Tambah Dr. Walline, jika mata jadi berair, gatal-gatal atau kemerahan, segera keluarkan kanta lekap anda sebelum ia bertambah parah!

#7 Jangan beli
contact lens
tanpa preskripsi

Disebabkan kanta lekap dihasilkan dengan warna dan corak yang pelbagai, kebanyakan orang membeli jenis tanpa
power
sebagai aksesori mata.

Mereka beranggapan,
membeli kanta lekap tanpa
power

juga tidak memerlukan sebarang preskripsi daripada pakar mata, andaian ini ternyata salah ya pembaca sekalian.

Menurut Dr. Pamela Lowe, Ahli Majlis Bahagian Kanta Lekap dan Kornea Persatuan Optometrik Amerika, permukaan mata setiap manusia bersifat unik.

Maka, sebarang jenis kanta lekap sama ada yang hiasan atau preskriptif, perlu dinilai oleh doktor mata sebelum dipakai.

Konklusi

Akhir kata, tanpa mengamalkan tahap pembersihan seperti yang penulis kupaskan di atas, risiko jangkitan mata tidak mustahil berlaku.

Mata adalah organ penting dan sensitif, yang memerlukan penjagaan dengan teliti.

Ingat, pemakaian kanta lekap datang dengan tanggungjawab yang besar, jangan sesekali ambil mudah okey!

Sekiranya anda mempunyai sebarang persoalan atau kebimbangan, rujuk doktor atau pakar mata berdekatan untuk memperolehi maklumat yang diperlukan.


Benarkah Gula Perang Jauh Lebih Sihat Berbanding Gula Putih? Ini Penjelasan Yang TEPAT

Benarkah kebaikan gula perang menjangkaui gula putih? Kalau ingin tahu kebenarannya, anda kena teruskan membaca perkongsian artikel ini.

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu gula perang?

Gula perang adalah gula yang
berteraskan sukrosa
yang kaya dengan molases.

Ianya boleh terjadi melalui beberapa cara sama ada tanpa proses tapisan, melalui sedikit proses tapisan dan mempunyai warna perang akibat sisa molases (gula perang semula jadi).

Ia juga boleh dihasilkan dengan penambahan molases kepada gula putih komersil sedia ada di pasaran (gula perang komersil).

Majoriti daripada gula perang yang berada di pasaran adalah daripada kategori yang terakhir iaitu dengan penambahan molases daripada gula tebu kepada kristal gula putih yang ditapis di kilang.

Gula perang yang disediakan dengan cara ini mempunyai tekstur yang lebih kasar berbanding gula perang yang tidak terhasil melalui cara ini.

Molasesnya juga dapat dipisahkan dengan mudah daripada kristal gula pu
ti
h dengan hanya membasuhnya.

Gula perang semula jadi

Sebelum mengetahui kebenaran mengenai kebaikan gula perang, ayuh kita dalami mengenai proses penghasilannya.

Gula perang semula

jadi, gula mentah atau
gula tebu
penuh adalah gula yang mengekalkan sebilangan molases
di
dalamnya.

Memandangkan terdapat lebih banyak molases dalam gula perang semula

jadi, ianya mengandungi lebih sedikit nilai nutrisi dan juga
kandungan mineral
 berbanding gula komersi
a
l biasa.

Sesetengah daripadanya mempunyai nama atau terma yang khusus dan juga ciri-ciri yang unik.

Berdasarkan perbezaan ini, ianya boleh dijual dengan nama-nama seperti Turbinado, Demerara dan juga gula mentah jika ianya telahpun melalui

proses

centrifuge
 pada darjah yang tinggi.

 Ia dihasilkan daripada jus gula tebu separa meruap yang sudah menjadi kristal terlebih dahulu sebelum melalui proses
centrifuge
 yang disebut tadi bagi membuang hampir
ke
semua kandungan molasesnya.

Jika
ianya tidak melalui proses
centrifuge
 pada darjah yang tinggi (atau tidak melalui proses penapisan), ianya akan mengandungi kandungan molases yang lebih tinggi.

Kesemua gula
 yang disebut tadi dan juga gula perang gelap yang lain sama ada melalui proses
centrifuge
 pada kadar yang minima, atau tidak langsung melaluinya.

Baca juga:

Hanya di negara membangun

Lazimnya, gula daripada jenis ini dihasilkan di kilang-kilang kecil di negara-negara membangun di seluruh dunia kerana kebanyakan kilang kecil ini tidak mempunyai teknologi
centrifuge
 ataupun vakum tahap industri.

Ia sebaliknya dididihkan dalam kuali panas menggunakan dapur kayu sehingga jus gula tebu mencapai kira-kira 30% daripada isipadu asal dan pembentukan kristal sukrosa mula berlaku.

Kemudiannya, ia
nya
 akan dituang ke dalam acuan untuk mengeras atau dalam periuk penyejuk sebelum diketuk dan dipecahkan untuk menjadi bentuk pasir yang halus.

Kebaikan gula perang, benarkah?

Terdapat ramai orang yang mempercayai bahawa kebaikan gula perang jauh lebih sihat berbanding gula putih biasa selain mempunyai rasa yang berbeza dan lebih enak.

Trend kesihatan ini telah mempelopori pelbagai perkara seperti industri penghasilan dan penjualan gula perang,
bisnes minuman
 dan juga penghasilan
manisan
 berteraskannya.

Antara dakwaan manfaat kesihatan yang dicanangkan adalah ianya mampu untuk melegakan kejang
akibat datang bulan
 dan juga mampu memberikan
kesan antipenuaan
.

Namun yang demikian, adakah ianya benar bahawa memilih gula perang ini adalah lebih baik? Adakah dakwaan terhadap manfaat dan kebaikannya bersandarkan kepada kajian saintifik?

Persoalan manfaat kesihatan itu lebih mudah untuk dijawab, maka ianya akan dibincangkan terlebih dahulu.

Kebaikan gula perang vs gula putih

Ianya mudah untuk dijawab kerana tidak ada sebarang
manfaat kesihatan
 yang terbukti ataupun telah dikaji yang dapat dikaitkan dengan gula perang.

Kemungkinan besar, rasa sihat dan hebat yang terhasil setelah mengambilnya dapat disandarkan kepada kesan placebo semata-mata.

Dari sudut nutrisi pula, tidak ada perbezaan yang ketara antara gula perang dan gula putih tapisan yang komersi
a
l. Kesemua mineral yang terdapat di dalamnya berpunca daripada kandungan molases.

N
amun yang demikian, kuantiti mineral dan
vitamin
 yang terdapat di dalamnya adalah terlalu rendah untuk memberi apa-apa kesan yang signifikan atau bermakna kepada mereka yang mengambilnya.

Kesimpulannya

Untuk tujuan itu, kebanyakan pakar nutrisi dan mereka yang  arif
tentang pemakanan
 menyimpulkan bahawa tidak ada kebaikan gula perang yang menjadikannya alternatif kepada gula putih tapisan komersi
a
l.

Oleh yang demikian, anda tidak perlulah
b
erasa bersalah sekiranya anda memilih gula putih berbanding pilihan ‘sihat’.

Ini kerana hakikatnya, tiada perbezaan yang ketara antara kedua-duanya dan pelbagai faktor lain yang memberikan kesan yang lebih signifikan kepada kesihatan anda seperti kuantiti dan
corak diet
 anda.


Rabun Jauh

Definisi

Apa itu rabun jauh
?

Rabun jauh, juga dikenali sebagai miopia, merujuk kepada keadaan penglihatan di mana anda tidak dapat melihat objek jauh tetapi objek yang dekat dapat dilihat jelas. Jika anda rabun jauh, anda akan mendapati bahawa ianya sukar untuk melihat objek yang jauh. Contohnya, anda tidak dapat mengenalpasti tanda di lebuhraya hingga ianya cuma beberapa kaki jarak dari anda. Keadaan ini boleh meningkat perlahan atau mendadak, biasanya menjadi semakin teruk semasa zaman kanak-kanak atau remaja.

Apakah kebarangkalian rabun jauh
?

Keadaan kesihatan ini ialah biasa bagi mereka yang berusia antara 8 ke 12 tahun, tapi ia juga boleh terjadi pada pesakit pada mana-mana peringkat usia.
Anda boleh mengurangkan menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom-simptom

Apakah simptom-simptom bagi rabun jauh

Antara tanda dan simptom biasa bagi rabun jauh ialah:

Penglihatan kabur ketika melihat objek yang jauh;

Keperluan untuk mengecilkan mata atau menutup separuh kelopak mata untuk melihat dengan jelas;

Sakit kepala diakibatkan keletihan mata;

Kesukaran melihat semasa memandu kenderaan, terutamanya waktu malam.

Tanda dan simptom rabun jauh pada kanak-kanak termasuklah:

Sentiasa mengecilkan mata;

Keperluan untuk duduk lebih dekat dengan televisyen, skrin filem atau di depan kelas;

Kelihatan tidak perasan objek yang jauh;

Kelip mata secara berlebihan;

Menggosok mata mereka dengan kerap.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu menghubungi doktor anda sekiranya mengalami mana-mana dari yang di bawah:

Jika anda tidak dapat melihat dengan jelas benda yang jauh dan ini mengganggu anda dari melakukan tugasan sebaik yang anda inginkan;

Jika kualiti penglihatan anda menghalang anda dari menikmati aktiviti anda;

Jika anda mengalami secara tiba-tiba gambaran benda yang terapung atau bayang-bayang menghalangi sebahagian dari jarak pandangan anda.

Punca

Apa yang mengakibatkan rabun jauh
?

Rabun jauh anda mungkin disebabkan oleh keadaan bola mata anda yang terlalu panjang atau mempunya kornea yang melengkung terlalu mencuram, maksudnya daripada ia fokus pada retina, sinaran cahaya memasuki mata untuk fokus di hadapan retina dan menyebabkan imej yang dilihat kabur.

Faktor-faktor Risiko

Apakah yang meningkatkan saya kepada risiko
 rabun jauh
?

Ada banyak faktor risiko bagi rabun jauh, antaranya:

Sejarah keluarga. Keadaan ini biasanya berlaku dalam keluarga atau keturunan. Anda dalam risiko yang tinggi sekiranya salah seorang dari ibubapa anda berpenglihatan dekat, atau jika keduanya berpenglihatan dekat.

Membanya terlalu banyak;

Keadaan sekeliling seperti kurang masa dihabiskan di luar.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana rabun jauh
didiagnosis?

Anda boleh didiagnos berpenglihatan dekat menerusi ujian mata. Dalam ujian mata yang lengkap anda mungkin perlu melalui beberapa siri ujiamn doktor mata anda boleh menggunakan pelbagai alatan, menghalakan cahaya yang terang terus kemata anda dan mengarahkan anda untuk melihat pada beberapa lensa. Tujuan ujian-ujian ini ialah untuk menguji beberapa aspek pada mata anda dan penglihatan anda dan untuk mengenalpasti apa preskripsi yang and perlu untuk mendapat pandangan yang jelas menerusi bantuan kacamata atau kanta lekap.

Bagaimana rabun jauh
 dirawat?

Untuk merawat rabun jauh, anda perlu membaiki penglihatan anda melalui usaha untuk memfokus pada cahaya di retina anda melalui bantuan kanta pembetulan atau pembedahan refraktif.

Sekiranya anda memilih untuk memakai kanta pembetulan bagi merawat rabun jauh, ia boleh membantu anda dengan mengatasi peningkatan pada lengkungan kornea anda atau pemanjangan saiz bola mata anda. Anda boleh mencuba kacamata dari pelbagai jenis seperti bifokal, trifokal, dan cermin mata membaca; atau kanta lekap yang dipakai terus pada mata anda.

Sekiranya anda tidak suka perassaan memakai sesuatu untuk membantu membaiki rabun jauh anda, anda boleh menimbng untuk pembedahan refraktif. Kaedah ini membantu anda untuk mengurangkan atau juga menghilangkan terus keperluan anda pada cermin mata atau kanta lekap. Prosedur yang paling biasa ialah keratektomi fotorefraktif dengan menggunakan laser bagi membuang lapisan dari tisu kornea, dan
laser-assisted in situ keratomileusis
 (LASIK) dengan menggunakan laser femto atau alat mekanikal bagi memotong flap nipis menerusi bahagian atas kornea.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan ke atas rabun jauh
?

Gayahidup dan rawatan sampingan berikut boleh membantu anda berhadapan dengan rabun jauh:

Lakukan pemeriksaan mata secara tetap;

Kawal keadaan kesihatan yang kronik, contohnya diabetes dan tekanan darah tinggi;

Lindungi mata anda daripada matahari dengan memakai cerminm= mata hitam yang menghalang rdiasi ultraviolet (UV).

Elak dari kecederaan mata. Anda digalakkan memakai alatan pelindung mata semasa melakukan perkara seperti sukan, memotong rumput, mengecat atau mengginakan produk mengandungi wasap bertoksik;

Berhenti merokok sekiranya anda merokok. Ini bukan sahaja membantu anggota tubuh yang lain, tetapi juga kesihatan mata anda;

Gunakan kanta pembetulan yang sesuai;

Kurangkan keletihan mata. Selepas beberapa minit menggunakan computer atau membaca, anda perlu melihat ke arah lain supaya mata anda boleh berehat.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Kanser Endometrium

Apa itu kanser endometrium?

Kanser endometrium berasal dari rahim. Pada mulanya, ia tumbuh di dalam sel lapisan uterus. Kanser endometrium boleh dirujuk sebagai kanser rahim. Kanser endometrium sering didiagnosis awal kerana ia datang dengan pendarahan yang tidak normal, yang cukup menakutkan bagi wanita berjumpa doktor.

Simptom kanser endometrium

Tanda umum kanser endometrium termasuk:

Pendarahan post-menopausal

Pendarahan faraj atau tompokan yang tidak normal

Pelepasan faraj tidak normal

Sakit pinggul

 Sekiranya anda melihat mana-mana simptom di atas, anda perlu mendapatkan bantuan perubatan secepat mungkin.

Punca kanser endometrium

Sebab sebenar kanser endometrium masih tidak diketahui. Penjelasan terbaik saintis adalah mutasi gen dalam sel endometrium. Mutasi genetik menyebabkan sel normal dan sihat berubah. Sel-sel yang sihat dicipta dan mati pada kadar tertentu. Sel-sel yang tidak normal menghasilkan semula dengan cara yang tidak dijangka dan ia tidak mati pada waktu yang sepatutnya. Ia cenderung melekat pada satu jisim, yang biasanya dikenali sebagai tumor. Sel-sel yang tidak normal ini boleh merebak ke bahagian tubuh lain.

Bagaimana kanser endometrium didiagnosis?

Kanser endometrium didiagnosis menggunakan:

Pemeriksaan pelvis.
 Dalam prosedur ini, doktor anda akan memeriksa dengan teliti bahagian luar kawasan alat kelamin anda. Kemudian doktor anda mungkin akan memasukkan 2 jari satu tangan ke dalam faraj anda dan tekan tangan yang lain pada perut anda pada masa yang sama untuk merasakan rahim dan ovari anda. Doktor juga akan menggunakan alat khas untuk membuka faraj anda supaya mereka dapat melihat dengan baik serviks anda.

Ultrasound transvaginal.
 Ia membolehkan doktor melihat tekstur endometrium. Semasa prosedur ini, doktor akan memasukkan peranti ke dalam faraj anda. Peranti ini menggunakan gelombang bunyi untuk membuat imej rahim anda.

Hysteroscopy.
 Doktor menggunakan skop untuk memeriksa lapisan rahim anda.

Biopsi endometrium.
 Doktor akan mengeluarkan sedikit tisu anda untuk ujian makmal. Prosedur ini boleh dilakukan di pejabat doktor anda. Anda mungkin tidak memerlukan anestesia.

Dilation
 dan
curettage
. Jika biopsi tidak dapat mendapat tisu yang cukup atau jika terdapat ketidakpastian dalam hasilnya, anda memerlukan proses yang disebut dilation dan curettage. Pada asasnya, ia adalah pembedahan mudah di mana doktor mengikis tisu dari lapisan rahim anda untuk menganalisis sel-sel kanser.

Apakah pilihan rawatan?

Rawatan untuk kanser endometrium termasuk:

Pembedahan untuk mengeluarkan seluruh rahim

Radiasi untuk membunuh sel kanser

Terapi hormon untuk menyesuaikan tahap hormon

 Penjagaan sokongan untuk membantu kesakitan dan simptom lain supaya pesakit dapat hidup lebih lama dan lebih selesa.


Dah Boleh Nampak Tanda Hamil 1 Minggu Sebelum Haid? Ini 7 Simptom Awal Mengandung

Banyak tanda-tanda awal kehamilan sebelum lewat haid yang boleh anda perhatikan untuk mengetahui diri mengandung atau tidak. Namun sudah tentu, kaedah yang paling tepat adalah dengan menggunakan kit
ujian kehamilan.

Namun wujud ke tanda-tanda hamil 1 minggu sebelum haid? Secara amnya, pada waktu ini, jika berlaku kehamilan, kandungan akan berusia 3 minggu. Tetapi boleh ke nampak sebarang tanda pada tempoh ini?

Untuk mendapatkan lebih banyak info tentang Kehamilan, sila dapatkannya
di sini.

Tanda-tanda awal kehamilan usia 3 minggu?

Sesetengah individu tidak merasakan perbezaan pada peringkat awal, namun ada juga yang mula menyedari simptomnya.

Jangan bimbang jika kalian belum merasakan sebarang perbezaan. Ini kerana walaupun pada usia kehamilan 5 minggu, hanya separuh wanita merasakan
 gejala kehamilan.

Jika anda mengalami simptom k
e
hamilan pada tempoh ini, ia mungkin seperti senggugut. Amnya pengalaman kehamilan 3 minggu adalah berlainan bagi setiap individu.

Baca juga:

Tanda-tanda hamil 1 minggu sebelum haid

Semasa hamil 3 minggu, gejalanya mungkin belum muncul lagi. Ini kerana kebanyakan simptom awal kehamilan disebabkan oleh
hormon kehamilan
 dan anda mungkin belum mempunyai tahap yang sangat tinggi di dalam badan.

Namun, berikut merupakan antara
tanda-tanda awal kehamilan sebelum
period
:

Pendarahan implantasi

Telur yang bakal menjadi embrio telah pun sampai ke ‘rumah baharunya’. Anda mungkin akan melihat sedikit tompokan darah semasa telur yang disenyawakan masuk ke dalam lapisan rahim.

Ini adalah pendarahan implantasi – berlaku sekitar masa telur diimplan dalam rahim. Ia lebih ringan daripada haid biasa dan mungkin hanya berlangsung selama 1 hingga 3 hari.

Namun jika anda mengalami kesakitan bersama tompokan pendarahan, lakukan pemeriksaan doktor segera. Ini kerana ia boleh menjadi tanda
 kehamilan ektopik
.

Loya, antara tanda-tanda awal kehamilan

Apabila hormon kehamilan,
human Chorionic Gonadotropin
(hCG), mula memasuki badan, anda akan mula merasa mual atau loya teruk sehingga muntah.

Morning sickness
 (mabuk hamil)
 atau sepatutnya
all-day sickness
 boleh berlaku tidak kira waktu dalam sehari.

Jika mengalami loya dan muntah dalam tempoh ini, usia kehamilan mungkin lebih daripada 3 minggu atau merupakan
kandungan kembar
.

Ini kerana bakal ibu dengan kehamilan berganda selalunya mempunyai tahap hCG lebih tinggi, kesannya anda akan mengalami gejala mual yang teruk.

Deria bau

Adakah
bau
 di sekeliling anda menjadi lebih kuat berbanding sebelum ini? Ia boleh menjadi petanda bahawa diri sedang hamil!

Deria bau lebih sensitif adalah kesan sampingan kehamilan yang disebabkan oleh hormon seperti estrogen dan hCG.

Kelemahan deria baharu lebih sensitif ini? Ia boleh memburukkan lagi mabuk hamil anda. Jika itu situasi yang dialami, elakkan untuk berada di dapur dan kedai makan serta pastikan tingkap sentiasa dibuka untuk membolehkan pengudaraan lebih baik.

Berangin dan kembung, tanda-tanda hamil 1 minggu sebelum haid

Hormon progesteron menenangkan otot seluruh badan, termasuklah dalam
saluran penghadaman
 anda.

Kesan keadaan tersebut, ia memperlahankan proses penghadaman yang boleh menyebabkan gas dan
kembung perut
 serta menimbulkan sensasi tidak selesa dalam usus anda.

Malah, dianggarkan separuh daripada wanita hamil mengalami sembelit semasa kehamilan mereka.

Untuk memastikan pergerakan usus berjalan lancar, pastikan anda kekal terhidrat dan mengambil makanan
berserat tinggi
 seperti bijirin penuh, buah-buahan dan sayuran.

Perubahan payudara, salah satu tanda-tanda awal kehamilan

Payudara akan mula sakit dan puting mungkin menjadi gelap apabila badan mula ‘bersiap’ untuk
menghasilkan susu
.

Suhu badan asas

Jika anda membuat catatan suhu badan, ia sepatutnya kekal tinggi pada minggu ini.

Untuk jejaki perubahan suhu, gunakan termometer badan basal dan ukur suhu sejurus selepas bangun pada
waktu pagi.

Tanda-tanda awal kehamilan #Lewat haid

Jika
kitaran haid
 adalah lebih pendek daripada 28 hari, anda mungkin menyedari diri hamil menjelang hujung bulan ini.

Satu-satunya cara untuk mengetahui dengan pasti adalah dengan melakukan
ujian kehamilan
.

Ujian kehamilan di rumah

Jika anda mengalami beberapa tanda-tanda awal kehamilan seperti di atas, jangan lupa untuk melakukan ujian kehamilan di rumah untuk melihat ketepatan keputusannya sebelum terlewat haid.

Sekiranya ujian pertama kali yang dilakukan adal
ah nega
tif, lakukan ujian susulan dalam tempoh beberapa hari atau seminggu kemudian.

Ini kerana jumlah hormon hCG dalam badan mungkin tidak mencukupi untuk dikesan dengan segera oleh kit kehamilan pada awalnya. hCG biasanya akan meningkat dua kali ganda setiap 48 jam.

Ujian kehamilan darah

Dalam sesetengah kes seperti jika anda berisiko
untuk keguguran
 atau mengalami kehamilan ektopik, doktor mungkin akan meminta anda untuk melakukan ujian darah.

Ujian darah boleh mengesan jumlah hCG yang lebih kecil daripada ujian air kencing, jadi anda mungkin mengetahui diri hamil lebih awal berbanding penggunaan kit kehamilan.

Sekiranya ada sebarang pertanyaan mengenai tanda-tanda hamil 1 minggu sebelum haid, berundinglah dengan doktor bagi mendapatkan lebih kepastian mengenai keadaan diri.


COPD: Penyakit Perokok

Hampir separuh daripada lelaki di Malaysia adalah perokok, menurut Laporan Tinjauan Kebangsaan Kesihatan dan Morbiditi (NHMS) 2015. Semua orang tahu akan bahaya amalan ini terhadap kesihatan bukan sahaja perokok tetapi juga orang sekeliling. Antara penyakit utama disebabkan oleh merokok adalah COPD.

Apa itu COPD?

Ia adalah singkatan daripada
Chronic Obstructive Pulmonary Disease
atau Penyakit Pulmonari Obstruktif Kronik. COPD merupakan istilah luas melibatkan beberapa penyakit termasuk emfisema dan bronkitis kronik.

Emfisema melibatkan kantung udara yang mengembang sehingga mengganggu proses udara masuk dan keluar. Bronkitis kronik pula adalah radang kronik yang berlaku pada saluran udara bronkus menyebabkan bakteria serta kotoran gagal dikeluarkan daripada saluran udara sehingga boleh tersumbat.

Apakah simptom COPD?

Antara simptom yang mungkin dialami adalah:

Nafas menjadi pendek.

Kerap batuk-batuk (dengan atau tanpa kahak).

Sesak nafas.

Nafas berbunyi (wheezing).

Dada terasa sempit.

Kerap mendapat jangkitan paru-paru.

Cepat letih.

Berat badan turun.

Bibir dan kuku menjadi biru.

Simptom-simptom ini mungkin kurang jelas bagi ramai orang. Batuk dan nafas pendek adalah perkara yang biasa berlaku dalam kalangan perokok. Jadi, mereka mungkin tidak mendapatkan pemeriksaan perubatan kerana merasakan ia adalah normal bagi perokok sehingga keadaan menjadi lebih buruk.

Tiada penawar

Sebab utama COPD adalah merokok. Asap rokok yang disedut secara berkala membuatkan saluran pernafasan serta paru-paru mengalami iritasi dan merosakkan struktur asalnya. Apa yang lebih buruk adalah kerosakan yang berlaku tidak dapat dikembalikan.

Semakin lama, fungsi paru-paru semakin berkurang. Apa yang boleh dilakukan adalah memberikan bantuan pernafasan oksigen seumur hidup. Tanpa bantuan oksigen, pesakit tidak mampu bernafas dan menjalankan aktiviti harian.

Pemindahan paru-paru mungkin mampu merawat keadaan ini. Namun, ia bukanlah satu pilihan bagi semua orang dan mempunyai risiko yang tinggi.

Rawatan terbaik adalah pencegahan. Jika anda sedang merokok, berhenti merokok merupakan langkah paling penting dalam mencegah COPD. Jangan lakukannya seorang diri. Dapatkan bantuan daripada keluarga dan profesional.


Si Kecil Susah Makan? Jom Cuba Resipi Makanan Bayi 1 Tahun Ini, Pasti Anak Tak Tolak!

Anda sedang mencari resepi makanan bayi 1 tahun yang menarik sebab si kecil agak
cerewet makan
? Melayani kerenah anak yang
picky eater
 ini sememangnya amat menguji kesabaran.

Tetapi usah bimbang, dalam artikel ini terdapat menu makanan anak 1 tahun yang susah makan boleh dicuba.

Untuk mendapatkan lebih banyak info tentang Keibubapaan, sila dapatkannya
di sini.

Anak cerewet makan

Sebelum mengetahui apakah antara resepi makanan bayi 1 tahun untuk dicuba, ayuh kita fahami secara ringkas mengenai isu cerewet makan ini.

Istilah
picky eater
 atau cerewet makan sering digunakan untuk menggambarkan pelbagai
tingkah laku
 makan si kecil.

Antara ciri-ciri anak cerewet makan:

Bayi menolak sudu atau memalingkan muka daripada makanan

Menutup mulut semasa anda cub
a menyu
ap makanan

Meludahkan makanan

Meragam atau keletihan ketika w
aktu ma
kan

Enggan mencuba makanan baru

Ia sebenarnya keadaan normal untuk bayi semasa mereka belajar merasai tekstur makanan baharu.

Keadaan ini biasanya bermula apabila anak berusia sekitar setahun, tetapi mungkin berlaku lebih awal.

Selera makan dan jumlah pengambilan makanan si kecil berbeza mengikut makanan dan/atau hari.

Menu makanan anak 1 tahun yang susah makan

Tidak dinafikan untuk memenuhi selera si kecil yang cerewet makan ini agak susah. Tetapi sebagai
ibu bapa,
 pastinya anda mahukan si kecil mendapat nutrien yang mencukupi untuk tumbesarannya.

Jadi mungkin anda boleh cuba untuk memasukkan buah-buahan dan sayuran berwarna-warni – sudah tentu kaya dengan nutrien, daging yang tinggi zat besi serta bijirin berkhasiat.

Pastikan setiap jenis makanan itu dipotong dalam kepingan yang cukup kecil dan sesuai dengan anak untuk mengelakkan
 risiko tercekik
.

Untuk meningkatkan minat si kecil terhadap
menu untuk anak yang susah makan
, mungkin anda boleh mencuba menaikkan rasanya dengan rempah seperti ka
yu manis
, herba dan jus lemon.

Jenis makanan kegemaran anak yang cerewet makan:

B
uah e
pal

Avokado

Pisang

Kekacang

Beri biru

Keju

Ayam

Timun

Telur

Cili benggala

Raspberi

Salmon

Strawberi

Roti gandum penuh

Yogurt

Resepi makanan bayi 1 tahun

Seperti individu dewasa, bayi juga mempunyai selera makan yang tersendiri.

Namun tiada salahnya untuk anda mencuba beberapa resipi yang dikongsikan di bawah ini. Mungkin si kecil akan menyukainya. Selamat mencuba!

Bebola nasi ayam

Berikut adalah
resepi nasi untuk bayi 1 tahun
 yang patut anda cuba. Si kecil pasti tidak akan menolaknya!

Bahan-bahan:

Nasi

Dada ayam

Lobak merah
 – dipotong dadu

Telur

Tepung

Cara penyediaan:

Kisarkan semua bahan nasi, telur, lobak dan ayam – tidak perlu terlalu halus.

Hasil kisaran tersebut, bentukkan bebola kecil – mengikut saiz yang sesuai.

Kemudian, golekkan bebola pada tepung sebelum digoreng – tidak perlu
deep fry.

Resepi makanan bayi 1 tahun #Sup makaroni ayam

Bahan-bahan:

Isi ayam – dihiris kecil

1 cawan makaroni – direbus sampai kembang

1 biji bawang Holland – dipotong dadu

2 ulas
bawang putih
 – dicincang

½
inci halia
 – diketuk

Daun bawang – dihiris

½ batang lobak merah – dipotong dadu

1 sudu besar minyak zaitun

1-2 cawan air

Cara penyediaan:

Tumis bawang Holland, bawang putih, halia dengan
minyak zaitun
 sehingga keperangan.

Masukkan ayam dan lobak – kacau sebentar.

Kemudian tuangkan air mengikut konsistensi yang diingini.

Biarkan sehingga sup mendidih, masukkan makaroni.

Taburkan daun bawang dan sedia untuk dihidang.

Baca juga:

Si kecil lebih berjiwa
western?
Apa kata anda cuba resipi
makanan anak 1 tahun
 di bawah ini:

Mac & Cheese Bites

Bahan-bahan:

1 cawan makaroni

2 sudu besar mentega tanpa garam

2
sudu besar tepung
 serbaguna

½ cawan susu

1 ½ cawan kej
u ched
dar – dicincang

Cara penyediaan:

Masak makaroni mengikut arahan pada pakej dan ketepikan.

Cairkan mentega dalam periuk, masukkan tepung dan biarkan mendidih selama seminit.

Tuang susu secara perlahan dan biarkan ia mendidih untuk tempoh beberapa minit sehingga berbuih.

Masukkan
secawan keju
 dan kacau sehingga cair.

Tuang makaroni dan kacau sebati, ketepikan – untuk menyejukkannya.

Untuk menjadikan saiz gigitan kecil – panaskan ketuhar sehingga
190°C
.

Semburkan kuali mufin mini dengan mentega – agar tidak melekat.

Cedukkan 1 sudu besar makaroni ke dalam setiap bekas mufin.

Tambahkan baki keju sehingga menutupi bekas mufin sepenuhnya.

Bakar selama 15 minit atau sehingga keju cair dan berbuih.

Keluarkan daripada ketuhar dan biarkan sejuk selama 10 minit.

Sekiranya tidak habis, ia boleh disimpan dalam bekas kedap udara dan dimasukkan ke dalam pet
i sejuk
 sehingga 5 hari.

Resepi makanan bayi 1 tahun #Bebola ayam bersama sos tomato &
carrot

Bahan-bahan bebola ayam:

1 keping
 roti putih

1 biji bawang merah – dicincang

1 ulas bawang putih – ditumbuk

½ biji epal – dikupas dan diparut

1 sudu kecil sage – dicincang

1 sudu kecil thyme – dicincang

25gram (g) keju Parmesan – diparut

300g paha ayam – dipotong dadu

Garam

Bahan-bahan sos:

1 sudu besar minyak zaitun

2 biji bawang merah – dipotong dadu

1 ulas bawang putih – ditumbuk

400g lobak merah – dikupas dan dihiris

500ml
 stok ayam

400g tomato cincang

1 sudu besar puri tomato

Cara penyediaan resepi makanan bayi 1 tahun:

Untuk bebola daging, masukkan roti ke dalam pengisar dan kisar hingga halus. Tuang ke dalam mangkuk.

Masukkan ayam ke dalam pengisar dan kisarkan. Kemudian
campurkan epal,
 bawang, herba, keju dan roti yang dikisar tadi. Perasakan secukupnya dan kisar.

Bentukkan hasil kisaran kepada bebola kecil.

Untuk sos pula, panaskan minyak dalam periuk dan masukkan bawang merah – tumis selama 2 minit.

Masukkan lobak dan bawang putih – goreng selama 2 minit. Tambahkan puri tomato dan stok ayam.

Biarkan ia mendidih dan reneh selama 20 minit sehingga lobak menjadi lembut.

Kemudian
tambahkan tomato
 dan renehkan selama 10 minit lagi.

Goreng bebola ayam dalam kuali sehingga kekuningan. Kemudian masukkan ia ke dalam periuk berisi sos dan biarkan selama 5 minit.

Jangan putus asa mencuba resepi makanan bayi 1 tahun

Hanya kerana si kecil menolak sesuatu makanan pada kali pertama ia diberikan, tidak bermakna mereka akan terus menolaknya untuk kali seterusnya. Teruskan mencuba dan bersabar.

Semoga perkongsian artikel mengenai resepi makanan bayi 1 tahun yang susah makan ini bermanfaat untuk anda.


Fetish Seks Yang Pelik-Pelik, Adakah Normal Atau Tanda Gangguan Mental?

Pernahkah kalian terdengar atau terbaca istilah

fetish
seks? Apakah maksud fetish?

Hakikatnya, ia memang wujud dalam diri kebanyakan individu. Ada yang menganggap ia normal dan ada juga yang menyangka ia adalah satu gangguan pada mental.

Cuba tanya pada diri anda sendiri. Sebagai contoh, adakah anda tertarik kepada
wanita yang memakai kasut tumit tinggi
?
Atau lelaki yang mempunyai bulu badan banyak
? Jika ya, kalian juga mungkin mengalaminya.

Persoalannya, adakah ia sesuatu yang normal atau gangguan mental? Jom sama-sama kita selami artikel ini dengan lebih mendalam untuk mengetahui jawapannya!

Apa maksud
fetish
seks?

Sebelum pergi dengan lebih lanjut, haruslah kita tahu maksud sebenar di sebalik istilah ini terlebih dahulu. Untuk pengetahuan anda, maksud
fetish
adalah satu keadaan di mana seseorang itu cenderung untuk meminati atau menyukai sesuatu yang sangat spesifik.

Terdapat banyak jenis
fetish
di dalam dunia ini. Sebagai contoh, ada
fetish
makanan,
fetish
pakaian dan yang paling biasa adalah
fetish
seksual. Dalam erti kata yang lebih mudah,
fetish
adalah kecenderungan terhadap sesuatu.

Misalnya, ada suami yang gemar melihat isteri memakai
lingerie
 sewaktu bersenggama dan ada juga yang teruja melihat isteri memakai baju kelawar sahaja. Ia adalah berbeza dan bergantung kepada individu masing-masing.

Pun begitu, sehingga kini masih belum ada sebarang kajian yang berjaya menemui sebab seseorang itu memiliki
fetish
. Berbalik kepada persoalan utama artikel, adakah ia sesuatu yang normal?

Adakah normal jika memiliki kecenderungan seks?

Menurut Scot Jacobey yang merupakan Pakar Terapi Seks,
fetish
adalah sebahagian daripada fantasi seks. Ia boleh dikategorikan sebagai salah satu daripada perilaku seks yang normal.

Pun begitu, ia sangat bergantung kepada apa yang difantasikan oleh seseorang itu. Sebagai contoh, tiada masalah jika
fetish seksual ini dilampiaskan oleh individu bersama pasangannya yang telah sah berkahwin
.

Namun, bagaimana pula jika seseorang itu memiliki
fetish
yang gemar menonton pasangan lain melakukan hubungan seks? Sudah terang lagi bersuluh, ia adalah satu perbuatan yang sangat tidak bermoral.

Contoh-contoh fetish seks yang wujud

#1.
Fetish
 dengan kaki

Menurut sebuah kajian yang diterbitkan dalam International Journal of Impotence Research, kaki adalah bahagian pada tubuh badan yang paling dikatakan boleh membangkitkan nafsu seseorang.

#2.
Fetish
dengan punggung

Tahukah anda bahawa orang yang cepat terangsang dengan punggung seseorang dinamakan sebagai pygophilia? Ia sememangnya wujud dan dimiliki oleh ramai orang.

#3. BDSM

Untuk pengetahuan anda, BDSM adalah sejenis
fetish
atau fantasi seks yang cenderung menggunakan kekerasan dan keganasan untuk memuaskan nafsu seksual masing-masing.

BDSM memerlukan banyak alat permainan seks untuk dilaksanakan. Sebagai contoh, tali, gari,
vibrator
,
dildo
dan macam-macam lagi. Namun, adakah ia normal?

#4.
Voyeurism

Menurut kajian yang pernah dijalankan oleh Archives of Sexual Behavior, lebih dari 10% lelaki mempunyai
fetish
sebegini. Buat anda yang belum tahu, ia adalah kecenderungan untuk seseorang itu gemar melihat pasangan lain melakukan hubungan seks di hadapan mereka.

Inilah salah satu dari
fetish
seks yang boleh dianggap sebagai gangguan mental. Manakan tidak, perbuatan ini sudah terang-terangan tidak bermoral serta salah dari sudut agama Islam.

Jadi, jika anda adalah salah seorang yang mempunyai kecenderungan ini, sila dapatkan bantuan kaunseling dan segera buangnya daripada senarai keinginan seksual anda.

Sebenarnya, terdapat banyak lagi
fetish
seks yang terdapat di dalam dunia ini selain contoh yang dinyatakan. Mungkin sesetengahnya adalah normal namun ada juga yang boleh dianggap sebagai gangguan mental seperti
pedophila
,
preggophilia
 dan lain-lain.

Jadi, sila muhasabah diri anda. Jika anda rasa kecenderungan anda terarah kepada sesuatu yang tidak normal, segera dapatkan bantuan pakar!


Kepatahan tengkuk femoral

Definisi

Apa itu Kepatahan tengkuk femoral?

kepatahan tengkuk femoral adalah kepatahan tulang paha (femur) di bahagian pinggul. Sendi pinggul adalah sendi dari jenis sendi bebola-dan-soket. Patah berlaku di bahagian tengkuk tulang, yang mana bahagian bawah bebola. Pembuluh darah bagi bahagian tulang yang patah biasanya terhalang, jadi kepatahanini biasanya mengalami masalah untuk sembuh. Kebanyakan orang hanya mengalami penyembuhan penuh selepas pembedahan.

Apakah kebarangkalian Kepatahan tengkuk femoral?

Warga tua, terutamanya wanita adalah berisiko tinggi mengalami kepatahan tengkuk femoral kerana tulang kebiasaannya menjadi lemah seiring usia (osteoporosis). Sekiranya tulang paha cukup nipis dan lemah, hanya dengan seliuh boleh menyebabkan fraktur. Dalam 25% wanita berumur lebih 75 tahun usia mengalami osteoporosis teruk yang boleh mengakibatkan kepatahan tengkuk femoral.

Simptom-simptom

Apakah simptom-simptom Kepatahan tengkuk femoral?

Simptom kepatahanpinggul termasuklah sakit di bahagian pinggul, punggung, atau bahagian pubik, terutamanya dengan pergerakan minimal dari pinggang atau kaki. Bahagian kaki yang terkesan adalah lebih pendek dari bahagian kaki yang lain, dan tapak kaki yang berpaling ke bahagian dalam. Selepas itu, lebam di bahagian pinggul, terutamanya bagi yang kurus, boleh dilihat.

Terdapat beberapa tanda dan gejala yang tidak disenaraikan di atas. Sekiranya anda mempunyai sebarang persoalan tentang simptom, sila berbincang dengan doktor anda.

Bila saya harus berjumpa doktor?

Sekiranya anda cedera teruk dan perasan beberapa simptom yang disenaraikan di atas, atau rasa anda mengalami fraktur, anda perlu berjumpa dengan doktor. Walaupun kepatahan tengkuk femoral sukar untuk sembuh, keadaan ini boleh sembuh sepenuhnya sekiranya anda menjalani pembedahan. Anda juga perlu menghubungi doktor sekiranya mengalami beberapa masalah di bawah:

Mengalami sakit yang lebih teruk di bahagian pinggul selepas pembedahan. Kesakitan ini mungkin bermaksud infeksi, pendarahan, atau kelonggaran pada gentian pinggul atau skru.

Mengalami masalah berjalan. Ia mungkin tanda terdapat kelonggaran pada gentian pinggul.

Mengalami gejala infeksi, seperti demam atau bengkak atau kemerahan pada parut pembedahan.

Punca

Apakah Punca Kepatahan tengkuk femoral?

Punca keretakan pinggul boleh jadi kejatuhan yang teruk atau kemalangan kenderaan. Sekiranya keadaan tulang adalah cukup lemah, sedikit terseliuh boleh mengakibatkan tulang patah.

Faktor-faktor Risiko

Apakah yang meningkatkan risiko saya kepada Kepatahan tengkuk femoral?

There are many risk factor for hip fracture include:

Terdapat banyak faktor risiko bagi kepatahanpinggul antaranya:

Penuaan:
kadar kepatahanpinggul meningkat seiring peningkatan usia, disebabkan oleh turunnya ketumpatan tulang dan berat otot dan masalah penglihatan dan keseimbangan, yang boleh mengakibatkan anda jatuh.

Jantina:
Kira-kira 70 peratus kepatahanpinggul berlaku terhadap kaum wanita. Wanita mengalami pengurangan ketumpatan tulang pada kadar lebih pantas berbanding lelaki, sebahagiannya disebabkan penurunan kadar estrogen yang berlaku akibat menopaus mempercepatkan pengurangan tulang. Bagaimanapun, lelaki juga boleh mengalami kadar ketumpatan tulang yang terlampau rendah serta berbahaya.

Masalah kesihatan yang kronik
: Masalah endokrin, seperti tiroid yang terlampau aktif, boleh mengakibatkan kerapuhan tulang. Masalah bahagian usus, yang boleh mengakibatkan penurunan penyerapan vitamin D dan kalsium, juga boleh mengakibatkan tulang melemah dan kepatahanpinggul. Kegagalan kognitif juga meningkatkan risiko untuk jatuh tercedera.

Beberapa jenis rawatan
: Rawatan cortisone, seperti prednisone, boleh melemahkan tulang sekiranya diambil untuk jangka masa yang panjang. Beberapa ubatan atau kombinasi tertentu rawatan boleh menyebabkan anda pening dan lebih terdedah untuk jatuh.

Masalah nutrisi
: kekurangan kalsium dan vitamin D di dalam diet ketika anda muda menurunkan puncak berat tulang dan meningkatkan risiko kepatahanketika usia lanjut. Masalah pemakanan yang serius, seperti anoreksia nervosa dan bulimia, boleh merosakkan tulang dan menghalang badan dari nutrient penting yang diperlukan bagi pembinaan tulang.

Kekurangan aktiviti fizikal
: Senaman menggalas-badan, seperti berjalan, membantu menguatkan tulang dan otot, mengurangkan risiko jatuh dan fraktur. Sekiranya anda jarang terlibat dalam senaman menggalas-badan, anda boleh mengalami ketumpatan tulang yang lebih rendah dan tulang yang lemah.

Merokok dan penggunaan alcohol
: Keduanya mengganggu peroses normal pembinaan tulang dan pengekalannya, menyebabkan tulang berkurangan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kepatahan tengkuk femoral didiagnosis?

Doktor biasanya akan melakukan diagnosis menerusi ujian fizikal. Dalam beberapa kes, sekiranya simptom tidak jelas dan mudah terkeliru dengan penyakit lain, doktor anda akan meminta anda agar mengambil X-ray. X-ray akan memastikan bahawa anda mengalami kepatahandan menunjukkan dengan tepat kawasan kepatahandi bahagian tulang anda.

Bagaimana pesakit Kepatahan tengkuk femoral dirawat?

Rawatan kepatahanpinggul biasanya adalah pembedahan. Dalam pembedahan, pin boleh diletakkan sepanjang fraktur, atau plat logam dan skru boleh digunakan untuk menahan fragmen tulang bersama. Pilihan lain termasuklah penggantian bebola di bahagian sendi dengan bebola logam, dan penggantian kedua soket dan bebola. Kadang-kadang, pembedahan tidak menjadikan sendi stabil, biasanya disebabkan oleh tulang yang berbaki adalah terlalu nipis.

Untuk mereka yang sakit teruk, rawatan yang boleh dilakukan ialah rehat mencukupi dan membiarkan kepatahansembuh sendiri.

Cara terbaik untuk menghalang kepatahanpinggul adalah dengan menghalang serta merawat osteoporosis melalui diet, senaman, dan ubatan. Serta, pastikan kawasan sekeliling rumah adalah selamat.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kepatahan tengkuk femoral?

Gaya hidup di bawah dan pengubatan sampingan berikut mungkin membantu anda menghadapi kepatahan pinggul:

Ambil ubatan seperti dinasihatkan dan ikut arahan doktor anda

Gunakan ubat sakit bagi membantu penyembuhan

Pengambilan diet yang baik untuk membekalkan protin serta kalsium. Ini akan membantu tulang untuk sembuh.

Senaman dalam bentuk terapi fizikal. Ianya penting bagi penyembuhan selepas pembedahan.

Kurangkan risiko jatuh di dalam rumah. Gunakan pencahayaan yang elok serta elakkan risiko tergelincir seperti tikar yang longgar dan kasut yang terlalu besar.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Virus Faringitis

Definisi

Apakah itu virus faringitis?

Virus
 faringitis adalah merupakan keradangan yang berlaku pada bahagian
pharynx
 (bahagian
tekak
 antara tonsil dan
larynx
).

Apakah kebarangkalian virus faringitis?

Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom virus faringitis?

Simptom umum virus faringitis adalah:

Ketidakselesaan apabila menelan

Demam

Sakit otot atau sendi

Sakit tekak

Nodus limfa hjypada bahagian
leher
 bengkak

Mungkin terdapat beberapa simptom yang tidak disenaraikan di atas. Jadi sekiranya anda mempunyai sebarang keraguan atau kebimbangan mengenai simptom yang dialami, sila dapatkan rundingan dan pemeriksaan daripada doktor anda.

Bila saya harus berjumpa doktor?

Sekiranya terdapat sebarang tanda atau simptom yang dinyatakan di atas atau pertanyaan, sila berunding dengan doktor anda. Ini kerana setiap badan bertindak balas secara berbeza. Jadi cara yang terbaik adalah untuk berbincang dengan doktor untuk menentukan penyelesaian yang boleh dilakukan bagi mengatasi masalah ini.

Ketahui puncanya

Apa yang mengakibatkan virus faringitis?

Virus faringitis mungkin berlaku disebabkan jangkitan
virus
 pada organ-organ badan lain, seperti paru-paru atau usus. Kebanyakan sakit tekak adalah berlaku disebabkan jangkitan virus.

Ketahui faktor risiko

Apakah yang meningkatkan saya kepada risiko virus faringitis?

Terdapat banyak faktor risiko untuk virus ini, seperti:

Usia kanak-kanak

Tabiat
merokok
 atau terdedah kepada asap rokok

Persekitaran tempat tinggal atau tempat kerja yang melibatkan:

Pusat jagaan kanak-kanak

Sekolah

Kem tentera

Diabetes

Tahap imuniti badan rendah kerana:

Keletihan melampau

Tabiat pemakanan tidak seimbang

Penjagaan kebersihan badan tidak bersih

Baru dijangkiti penyakit

Diagnosis & rawatan

Maklumat yang diberikan ini bukan pengganti kepada sebarang nasihat perubatan. SILA berunding dengan doktor anda untuk maklumat lanjut.

Bagaimana virus faringitis didiagnosis?

Doktor perubatan akan mendiagnosis faringitis dengan memeriksa tekak anda. Ujian makmal cecair dari tekak akan menunjukkan bahawa sama ada terdapat bakteria kumpulan A Streptococcus, atau strep, yang menyebabkan rasa sakit pada bahagian tekak anda.

Bagaimana virus faringitis dirawat?

Tiada rawatan khusus untuk merawat faringitis. Anda boleh melegakan simptom yang dialami dengan berkumur menggunakan air
garam
 hangat beberapa kali sehari (masukkan satu setengah sudu teh atau 3 gram garam dalam segelas air suam).

Pengambilan ubat antiradang, seperti
acetaminophen
 boleh membantu mengawal demam. Penggunaan lozeng secara berlebihan atau semburan antiradang boleh membuatkan
sakit tekak
 anda bertambah teruk.

Tetapi apa yang penting adalah anda TIDAK mengambil antibiotik sekiranya sakit tekak berlaku disebabkan jangkitan virus. Ini kerana antibiotik tidak akan membantu. Menggunakannya untuk merawat jangkitan virus hanya akan membuatkan bakteria menjadi tahan kepada antibiotik atau dipanggil
rintangan antibiotik
.

Dengan sakit tekak yang mungkin disebabkan jangkitan mononukleosis, nodus limfa pada leher mungkin akan membengkak. Doktor akan memberikan ubat antiradang seperti
prednisone
 untuk merawat keadaan tersebut.

Perubahan gaya hidup & kaedah pengubatan sampingan

Apakah perubahan gaya hidup dan kaedah pengubatan sampingan yang boleh diambil untuk menangani virus faringitis
?

Kebanyakan kes melibatkan virus faringitis tidak boleh dicegah kerana virus dan bakteria yang menyebabkan sakit tekak berada di persekitaran. Walau bagaimanapun, pastikan anda kerap mencuci
tangan
selepas menyentuh seseorang yang mempunyai masalah sakit tekak. Elakkan bercium dan berkongsi cawan atau sebarang peralatan dengan individu yang sakit.

Sekiranya anda mempunyai sebarang persoalan, sila berunding dengan doktor untuk mendapatkan penyelesaian terbaik untuk anda.

Hello Health Group
 tidak memberikan nasihat, diagnosis atau rawatan perubatan.


Boleh Cuba 2 Teknik Ini Kalau Nak Dapat Telur Mata Kerbau Bulat Elok, Tak Mudah Pecah!

Tidak kira anda makan nasi goreng, nasi lemak atau mi goreng, kesemuanya akan menjadi lebih sempurna jika dipadankan dengan sebiji telur. Telur mata kerbau boleh dianggap sebagai pelengkap hidangan yang menjadi kemestian setiap kali menikmati hidangan seperti ini.

Ingin tahu cara membuat telur goreng yang cantik dan sempurna? Ikuti tip di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Telur, sumber makanan kaya nutrien

Telur, tidak kira sama ada telur ayam atau itik mempunyai nilai pemakanan atau khasiat yang amat baik untuk kesihatan jika diambil secara sederhana.

Walaupun saiznya tidaklah sebesar mana, namun kandungan nutrisinya amat tinggi.

Telur amat dikenali ramai sebagai salah satu sumber protein yang terbaik
selain ayam
 dan
juga daging
.

Harganya juga jauh lebih murah dan amat mampu milik.

Dari segi nilai nutrisi, sebiji
telur ayam
 hanya mengandungi sekitar 75 kalori dengan 7 gram protein berkualiti tinggi.

Selain itu, ia juga hanya mengandungi 5 gram lemak dan 1.6 gram lemak tepu.

Telur juga dilengkapi dengan kandungan
zat besi
, vitamin, karotenoid dan juga mineral menjadikan ia sebagai salah satu sumber makanan yang agak lengkap.

Cara goreng telur mata kerbau terbaik

Terdapat dua kaedah yang boleh anda gunakan untuk membuat telur goreng yang cantik dan sempurna.

Anda boleh praktikkan salah satu daripada dua kaedah ini di rumah sewaktu anda menyediakan telur goreng untuk hidangan ahli keluarga.

#1. Telur mata kerbau
style
 kedai makan

Pernah lihat telur goreng yang dimasak di kedai-kedai makan? Telur mata kerbau yang dimasak sangat cantik dengan
kuning telur
 yang tidak pecah.

Caranya mudah sahaja, anda hanya perlu ikut langkah-langkah di bawah ini:

Sediakan kuali
 bersaiz kecil. Ini untuk memastikan agar minyak melitupi keseluruhan telur yang ingin digoreng.

Masukkan
minyak masak
 ke dalam kuali. Pastikan minyak yang diletakkan itu melebihi paras telur yang akan digoreng nanti. Panaskan minyak sebentar.

Pecahkan telur ke dalam mangkuk kecil. Elak memecahkan telur terus ke dalam kuali bagi memastikan kuning telur tidak pecah.

Apabila minyak sudah agak panas, masukkan telur ke dalam kuali dan biarkan seketika. Anda boleh curahkan sedikit minyak ke atas telur untuk memastikan bahagian atas telur masak.

Jangan terbalikkan telur. Biarkan bahagian tepi telur garing sebentar sebelum diangkat.

Setelah bahagian atas telur agak putih (kuning telur masih cair), anda bolehlah mengangkat telur tersebut dan hidangkan.

#2. Telur goreng kukus

Teknik kedua ini pula agak jarang diamalkan, namun ia boleh membuatkan telur anda masak sempurna tanpa perlu membalikkan telur mata kerbau ketika digoreng.

Ikuti cara-cara membuat telur goreng kukus seperti berikut:

Pecahkan
telur ayam
 di dalam mangkuk terlebih dahulu. Jika dipecahkan terus ke dalam kuali, dikhuatiri kuning telur akan pecah.

Sediakan kuali di atas dapur dan panaskan sedikit minyak. Sebaiknya gunakan kuali ‘
non stick
’ untuk hasil yang lebih baik. Pastikan api dapur tidak terlalu besar dan tidak terlalu kecil.

Apabila kuali dan
minyak sudah panas
, masukkan telur ke dalam kuali secara perlahan-lahan.

Setelah itu, renjiskan sedikit air ke dalam kuali dan tutup dengan
penutup kuali
. Jika tiada penutup kuali, anda boleh gunakan mana-mana penutup lain seperti penutup periuk yang sesuai dengan kuali anda.
Wap air
 akan membantu mematangkan bahagian atas telur tanpa perlu membalikkannya.

Biarkan penutup kuali tersebut ditutup sekitar 30 saat. Buka penutup tersebut selepas 30 saat untuk melihat jika telur telah masak.

Jika ia masih belum masak, tutup kembali penutup dan biarkan selama 10 saat lagi.

Setelah telur mata kerbau masak, angkat dengan sudip secara berhati-hati dan siap untuk dihidang.

Kesimpulan

Mungkin ada yang gemarkan telur cair dan ada juga yang sukakan telur masak sempurna.

Apa pun tekstur telur yang anda suka, anda masih boleh menggunakan dua kaedah yang kami sediakan di atas ini.

Dengan itu, telur yang dimasak akan menjadi lebih cantik dan sempurna ketika dihidang.

A
patah lagi jika ia dihidangkan kepada tetamu yang hadir bertandang ke rumah.


Bagaimana Ingin Buatkan Bibir Kembali 'Bernyawa'? Ini Tip Beli Lip Balm Untuk Bibir Hitam!

Bibir nampak kusam dan kering? Tahukah anda, ada beberapa
lip balm
 untuk bibir hitam yang mungkin dapat membantu ‘menaikkan seri’ bibir anda. Tetapi, pelembap bibir yang bagaimana perlu dibeli? Takut kalau beli yang biasa-biasa, tidak ada kesan pula…

Dalam artikel kali ini, kami akan terangkan menenai pelembap bibir. Selain itu, kami juga akan berikan tip memilih
lip balm
 untuk bibir hitam dan kering.

Nak tahu lebih lanjut? Jom, teruskan pembacaan anda.

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Apakah fungsi pelembap bibir?

Pelembap bibir merupakan satu produk yang sangat baik untuk mereka yang mempunyai
masalah bibir kering
, merekah atau sering terluka.

Selain itu, formulasinya yang mengandungi pelembap juga dapat memastikan anda mempunyai bibir yang cantik dan sihat.

Ada juga produk yang mengandungi pelindung matahari di dalam formulasinya.

Pendedahan yang terlalu lama kepada
sinaran UV
 boleh menyebabkan hiperpigmentasi di sekitar kawasan bibir. Ini jugalah yang menyebabkan bibir nampak lebih gelap daripada biasa!

“Tetapi, saya minum banyak air. Jadi, perlukah saya memakai lip balm?”
Jawapannya, ya!

Kadangkala, bibir kita boleh menjadi kering disebabkan perubahan cuaca. Penggunaan pelembap bibir merupakan satu cara yang mudah dan pantas untuk memastikan bibir sentiasa hidrat.

Ada banyak pilihan
lip balm
yang boleh anda cuba. Kuncinya, pastikan produk yang anda beli
mengandungi SPF
 yang dapat memastikan bibir terlindung daripada cahaya matahari!

Baca juga:

Bagaimana Untuk Membuat Pelembap Body Butter Anda Sendiri

Jangan Abaikan Kalau Bibir Selalu Kering Dan Pecah, Ia Mungkin Tanda Cheilitis!

Tip memilih
lip balm
 untuk bibir hitam

Sebelum anda beli apa-apa produk bibir, ada beberapa perkara yang perlu anda pertimbangkan. Antaranya:

1. Pilih produk yang mengandungi madu

Madu merupakan sejenis humektan. Ini bermaksud, ia dapat menarik lembapan ke kawasan bibir anda.

Produk yang
mengandungi madu
 bukan sahaja dapat melembapkan bibir, malahan ia juga boleh membantu
exfoliate
 permukaan bibir untuk pastikan ia sentiasa lembap dan nampak sihat.

Penggunaan madu bukanlah satu perkara baharu dalam dunia kecantikan. Sekiranya anda tidak mahu menggunakan
lip balm
 untuk bibir hitam, sapukan sahaja madu terus pada bibir anda.

Madu mempunyai
banyak kebaikan
. Ia dapat memulihkan kulit, melembapkan dan mengurangkan risiko jangkitan kulit disebabkan sifat antibakteria dan antikulatnya.

2. Shea
 dan
cocoa butter
 mungkin dapat membantu

Shea
 dan
cocoa butter
 merupakan lemak yang datang dari
pokok shea dan koko.

Dua jenis lemak ini dapat membantu mengekang lembapan pada bibir dan membantu luka untuk sembuh dengan lebih cepat.

Shea butter
 mengandungi banyak bahan yang baik untuk kulit, antaranya fitoesterol yang dapat merawat kulit dan mengurangkan keradangan.

Cocoa butter
 pula kaya dengan vitamin seperti A1, B1, C, D, E, zat besi dan magnesium. Semua nutrisi ini sangat penting untuk memastikan kulit lembut dan sentiasa sihat.

Walau bagaimanapun, lemak shea dan koko mungkin bersifat komedogenik. Ini bermaksud, ia berpotensi membuatkan
liang kulit tersumbat.

3. Zink dan titanium dioksida: Bahan penting dalam lip balm untuk bibir hitam

Sama seperti kulit anda, bibir juga sangat
sensitif terhadap matahari
. Terlalu banyak pendedahan kepada sinaran mentari boleh menyebabkan kulit kering, merekah dan mengalami pigmentasi.

Zink dan titanium dioksida merupakan bahan yang lazim ditemui di dalam produk kecantikan, termasuklah pelembap bibir.

Kedua-dua bahan ini dapat melindungi bibir dari
sinaran UV.
 Sebagai panduan, pilih produk yang mempunyai SPF 30 atau lebih tinggi sebelum keluar rumah.

4. Lanolin sebagai bahan dalam
lip balm
 untuk bibir hitam

Lanolin merupakan sejenis lilin yang dihasilkan oleh haiwan berbulu seperti biri-biri. Menurut kajian, lanolin dapat mengurangkan kehilangan air pada kulit sebanyak 20 hingga 30%.

Ramai orang yang sangat sukakan produk yang mengandungi lanolin. Katanya, ia dapat membuatkan bibir nampak lembut dan berwarna merah jambu.

Walau bagaimanapun, ia mungkin boleh
mencetuskan alahan
 dalam sesetengah orang. 1.2-6.9% populasi didapati mempunyai alahan terhadap lanolin.

Jadi, sekiranya anda mempunyai sebarang masalah – seperti gatal-gatal, bibir menjadi merah, dan sebagainya – elakkan penggunaan sebarang produk yang mengandungi lanolin.

5. Minyak semula jadi

Selain lanolin dan madu, minyak semula jadi seperti
minyak kelapa
, jojoba, matahari dan marula juga dapat mengekalkan lembapan pada kawasan bibir.

Kebanyakan lemak semula jadi mempunyai asid lemak yang juga merupakan sumber antioksidan.

Ia juga dapat memastikan bibir kekal hidrat dan membentuk satu lapisan perlindungan pada permukaan bibir.

Jadi, apa tunggu lagi? Jika anda inginkan bibir yang sihat dan merah, carilah pelembap bibir yang mengandungi bahan-bahan di atas.


4 Perkara Yang Perlu Dielakkan Sebelum Menderma Darah

Derma darah
 adalah sesuatu yang sangat mulia. Orang yang menderma memberikan sebahagian dari badannya kepada orang lain. Ia lebih besar daripada menderma harta.

Kesihatan darah anda bergantung kepada apa yang anda makan serta gaya hidup. Untuk menderma, anda perlu memastikan diri anda dalam keadaan yang sihat. Anda tentunya ingin memberikan yang terbaik.

Apa yang perlu dielakkan sebelum menderma darah?

1. Alkohol

Minuman beralkohol menyebabkan dehidrasi. Cuba elakkan 24 jam sebelum menderma. Jika anda mengambil alkohol, jangan lupa untuk menggantikan air yang hilang dengan air kosong.

2. Makanan berlemak

Makanan tinggi lemak sepeti aiskrim dan kentang goreng boleh menjejaskan ujian-ujian yang dijalankan ke atas darah anda. Jika darah anda tidak dapat diuji, keselamatannya tidak dapat disahkan.

3. Perencat zat besi

Sesetangah makanan boleh menganggu penyerapan zat besi oleh badan. Anda tidak perlu meninggalkan terus makan ini, tetapi mengurangkan jumlahnya. Antara makanan tersebut ialah:

Kopi dan teh.

Coklat.

Wain merah.

Makanan tinggi kalsium  seperti susu dan keju.

4. Aspirin

Jika anda ingin menderma platelet (salah satu komponen dalam darah), anda perlu bebas aspirin 48 jam sebelum menderma.

Jangan teragak-agak untuk menderma darah. Hampir tiada kesan sampingan daripada amalan mulia ini. Bahkan sangat banyak kelebihannya. Di samping membantu orang lain, anda juga mendapat manfaatnya.

Jom menderma!

Hello Health Group
 tidak menyediakan nasihat perubatan, diagnosis atau rawatan.


HFMD Dan 5 Penyakit Kulit Biasa, Namun BAHAYA Jika Terjadi Pada Kanak-kanak!

Kadangkala, akan timbul
 ruam yang berwarna kemerah-merahan pada kulit kanak-kanak
. Ini mungkin menandakan anak anda menghidap penyakit kulit kanak-kanak! Ia mungkin biasa, namun bahaya jika tidak dirawat dengan cepat!

Untuk pengetahuan para ibu bapa di luar sana, kebanyakan penyakit kulit sebenarnya boleh dirawat bergantung kepada jenis penyakit yang dialami oleh si manja anda.

Persoalannya, apa jenis penyakit yang biasa dan bahaya ini?

Jom sama-sama kita ikuti artikel ini untuk mengetahui lebih lanjut mengenai penyakit kulit yang biasa namun bahaya jika terjadi kepada kanak-kanak.

Contoh penyakit kulit kanak-kanak yang biasa namun bahaya!

Sudah menjadi satu kepercayaan atau kebiasaan bagi ibu bapa, jika timbul apa-apa yang pelik pada kulit mesti mereka akan mengatakan ia adalah ruam yang normal dan
boleh dirawat dengan menabur bedak sahaja
.

Tidak! ibu bapa sewajarnya tidak menyangka kesemua penyakit kulit adalah ruam dengan sewenangnya. Ini kerana terdapat banyak lagi contoh penyakit kulit kanak-kanak yang biasa terjadi namun bahaya, antaranya:

#1. Cacar air

Cacar air atau chicken pox
 adalah sejenis penyakit yang boleh berjangkit. Kebanyakan kanak-kanak sebenarnya akan mengalami penyakit ini sekali seumur hidup mereka.

Ia kebiasaannya akan bermula dengan bintik merah pada muka, telinga dan dada kemudian mula merebak ke keseluruhan badan.
Sekali anak anda sudah mengalaminya, mereka akan mendapatkan imunisasi daripadanya dan selalunya tidak akan lagi dijangkiti.

Cacar air mungkin boleh dirawat di rumah sahaja. Rawatannya adalah bertujuan mengurangkan simptom seperti demam dan gatal-gatal pada badan.

Ini boleh dilakukan dengan bantuan ubat-ubatan seperti
paracetamol
 dan losyen
calamine
. Ia juga adalah sejenis penyakit yang boleh dilawan dengan suntikan vaksin.

#2. Kurap

Kurap atau ringworm
 adalah disebabkan oleh infeksi kuman yang hidup pada kulit mati, rambut dan kuku anda. Jika anak anda mengalaminya, anda akan lihat kurap tersebut berbentuk seakan-akan cincin dan berwarna kemerah-merahan.

Ia juga akan mendatangkan kegatalan dan kesakitan. Kurap selalunya akan tumbuh pada keseluruhan kulit badan. Kurap pada kepala pula boleh mengakibatkan keguguran rambut.

Anak anda mungkin akan dijangkiti kurap apabila bersentuhan dengan individu atau haiwan yang mempunyainya. Ia juga boleh berjangkit jika anda berkongsi tuala dengan individu yang mengalami kurap pada badan.

Kurap boleh dirawat dengan ubat melawan kuman. Jika mereka mengalami masalah keguguran rambut, syampu khas akan disyorkan.

#3. Penyakit dermatitis

Dermatitis akan berlaku jika anak anda bersentuhan dengan bahan kimia
 yang tertentu lalu menyebabkan reaksi kulit seperti alahan.

Mereka mungkin boleh mengalaminya jika mereka sebenarnya alah kepada sesuatu seperti sabun, losen, minyak wangi, besi, lateks, kosmetik atau ubat-ubatan.

Simptom dermatitis ini adalah berbeza mengikut individu namun yang paling biasa adalah kegatalan, kekeringan, kebengkakan, kesakitan dan pendarahan pada kulit terutamanya pada kawasan kulit yang terjangkiti.

Sekiranya ia berlaku pada anak anda, segera bawa mereka berjumpa doktor. Rawatan pula akan diberi bergantung kepada kondisi kesihatan dan usia anak anda.

Antara rawatan yang akan dilakukan adalah mencuci kulit anak anda dan menyapu krim atau ubat-ubatan pada kawasan yang dijangkiti menggunakan kain yang lembut untuk melegakan simptom-simptom dermatitis.

#4. Penyakit kaki, tangan dan mulut

Penyakit yang berbahaya ini akan bermula dengan ulser dalam mulut dan bintik-bintik pada tapak tangan dan tapak kaki penderita
. Anda juga boleh perasan kewujudan ketulan berair pada punggung dan kaki.

Kondisi ini kerap berlaku kepada kanak-kanak dan boleh merebak melalui batuk, bersin atau sentuhan terus kepada ketulan berair tersebut. Malangnya, masih tidak terdapat penawar bagi penyakit ini.

Jika anak anda disyaki dijangkiti penyakit ini, kuarantinkan mereka di rumah sehingga mereka sembuh. Ia mungkin mengambil masa sekitar 10 hari.

Antara rawatan di rumah yang boleh dilakukan adalah memberikan ubat-ubatan seperti
paracetamol
 dan
 ibuprofen
 selain galakkan anak anda minum air dengan banyak.

#5. Penyakit ekzema

Antara penyakit kulit yang biasa dan popular dialami oleh kanak-kanak adalah ekzema.
Ekzema adalah kondisi kulit yang kekal
 dalam jangka masa yang panjang.

Jika anak anda mengalaminya, kulit mereka akan berubah kemerah-merahan, gatal dan kering. Antara jenis ekzema yang biasa berlaku adalah ekzema atopik.

Ekzema jenis ini mampu untuk kekal menjangkiti kanak-kanak sehingga mereka meningkat dewasa. Pakar perubatan masih tidak dapat mengenal pasti punca sebenar ia berlaku.

Pun begitu, kajian terbaharu mengatakan ia adalah disebabkan oleh alahan sama seperti dermatitis.

Untuk mendapatkan lebih banyak info tentang Keibubapaan, sila dapatkannya
di sini.

Konklusi

Kesimpulannya, penyakit kulit memang banyak terjadi kepada kanak-kanak. Ia mungkin biasa namun bahaya jika tidak dirawat dengan kadar segera.

Jadi, sila rujuk kepada doktor bagi mendapatkan rawatan untuk si manja anda sekiranya
tumbuh apa-apa yang pelik pada kulit mereka
.


Kekejangan esofagus

Definisi

Apa itu Kekejangan esofagus?

Biasanya, kontraksi esofagus (tiub yang menghubungkan mulut dan perut) memindahkan makanan dari mulut ke perut dengan teratur dan selaras.

Kekejangan esofagus adalah dimana kontraksi esofagus tidak teratur, tidak selaras, dan kadang-kadang terlalu kuat. Keadaan ini boleh disebut sebagai kekejangan esofagus sekata, atau DES. Kekejangan ini boleh menghalang makanan daripada sampai ke perut. Apabila ini berlaku, makanan akan terperangkap dalam esofagus.

Kadang-kadang pergerakkan ini bergerak ke bawah esofagus dengan teratur, tetapi ia sangat kuat. Ini dipanggil esofagus nutcracker. Kontraksi ini menggerakkan makanan melalui esofagus tetapi boleh menyebabkan rasa sakit yang teruk.

Apakah kebarangkalian Kekejangan esofagus?

Kekejangan esofagus ini jarang berlaku. Selalunya ia berlaku pada orang yang berumur antara 60 dan 80 tahun. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Kekejangan esofagus?

Simptom-simptom umum kekejangan esofagus adalah :

Rasa sakit di dada. Selalunya rasa yang teramat sakit, dan mungkin salah dan beranggapan itu adalah sakit jantung (angina).

Kesukaran untuk menelan, kadang-kadang berkaitan dengan bahan-bahan tertentu, seperti wain merah atau cecair yang sangat panas atau sejuk.

Berasa ada sesuatu yang terlekat di tekak anda.

Makanan dan cecair naik kembali ke esofagus. (regurgitation).

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang  disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak secara berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Kekejangan esofagus?

Punca kekejangan esofagus ini masih belum diketahui. Ramai doktor percaya ia berpunca daripada gangguan aktiviti saraf yang bertindak untuk menyelaraskan pergerakkan esofagus. Bagi sesetengah orang, makanan yang sangat panas atau sangat sejuk boleh mencetuskan kekejangan ini.

Faktor-faktor Risiko

Apakah yang meningkatkan risiko saya kepada Kekejangan esofagus?

Terdapat banyak factor seperti :

Umur tua

Gastroesophageal reflux disease (GERD)

Tekanan darah tinggi

Cemas dan kemurungan

Minum wine merah atau makan makanan yang terlalu sejuk atau panas

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kekejangan esofagus didiagnosis?

Doktor anda boleh mengetahui punca kekejangan esofagus dari sejarah perubatan anda dengan bertanyakan beberapa soalan. Ini termasuklah soalan mengenai makanan atau cecair apa yang mencetuskan simptom, di mana anda merasakan makanan itu terlekat, simptom atau keadaan lain yang anda ada, dan sama ada anda mengambil ubat untuknya.

Diagnosis boleh disahkan dengan ujian, termasuklah ujian esofagus (seperti manometri esophageal) atau menelan barium. Manometri Esophageal menggunakan tiub kecil yang melekat pada instrumen (transduser) yang mengukur tekanan. Menelan barium dilakukan menggunakan X-ray.

Ujian lain mungkin dilakukan untuk mengetahui sama ada sakit dada disebabkan oleh penyakit gastroesophageal reflux (GERD), aliran balik yang tidak normal (refluks) makanan, asid perut, dan lain-lain jus pencernaan dari perut ke esofagus.

Bagaimana pesakit Kekejangan esofagus dirawat?

Rawatan untuk kekejangan esofagus termasuk merawat keadaan lain yang boleh menyebabkan kekejangan esofagus menjadi lebih teruk, seperti penyakit gastroesophageal refluks (GERD). GERD biasanya dirawat dengan mengubah diet dan gaya hidup dan ubat-ubatan untuk mengurangkan jumlah asid dalam perut.

Rawatan lain untuk kekejangan esofagus termasuk:

Menukar makanan yang anda makan. Doktor akan memberitahu anda untuk makan makanan dan cecair tertentu untuk menelan lebih mudah.Dalam rawatan ini, peranti diletakkan di bawah kerongkong anda untuk meluaskan secara berhati-hari pada mana-mana kawasan sempit esofagus anda. Anda mungkin perlu menjalani rawatan lebih daripada sekali.

Pembedahan kadang-kadang dibuat kepada orang yang mempunyai masalah yang mempengaruhi otot esophagus bawah (achalasia).Sekiranya esofagus tidak kembang atau anda tidak boleh menjalani pembedahan, doktor anda mungkin mencadangkan ubat-ubatan, seperti toksin botulinum, untuk melegakan otot-otot di esofagus.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kekejangan esofagus?

Gaya hidup dan ubatan rumah yang berikut mungkin membantu anda mengatasi kekejangan esofagus :

Elakkan pencetus. Buat senarai makanan dan minuman yang menyebabkan esofagus anda kejang.

Pilih makanan yang suam atau sejuk. Biarkan seketika makanan dan minuman yang terlalu panas atau terlalu sejuk sebelum makan atau minum.

Cari cara untuk mengawal stress. Kekejangan esofagus mungkin lebih biasa untuk berlaku atau lebih teruk apabila anda stress.

Menghidu pudina lozeng. Minyak pudina adalah pengrehat otot dan mungkin membantu mengurangkan kekejangan esofagus. Letakkan pudina lozeng di bawah lidah anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Lelaki Dengan Jambang Lebih Subur? Bukan Itu Saja, Ada Kajian Kata Ia Juga Perisai Jejaka!

Ada dalam kalangan pembaca yang suka lelaki berjambang? Perbuatan simpan jambang lelaki boleh dianggap sebagai trend pada masa kini!

Malahan, ada dalam kalangan wanita yang menganggap
mereka yang menyimpan jambang itu jauh lebih seksi
 berbanding dengan lelaki yang tidak berjambang.

Percaya atau tidak, jambang sebenarnya mempunyai kelebihan dari sudut evolusi manusia.

Suatu ketika dahulu, jambang yang lebat sering dikaitkan dengan kesuburan dan lambang kepada dominasi sosial.

Ia persis seekor singa jantan yang merupakan ketua kepada sekumpulan singa betina yang lain (turut dikenali sebagai
pride
).

Jika dilihat dalam dunia haiwan, rambut panjang dan lebat yang dimiliki oleh singa jantan mempunyai kebaikannya yang tersendiri.

Ia boleh melindungi leher ‘kucing besar’ itu daripada cakaran kuku panjang singa lain atau gigitan yang boleh membawa maut.

Begitu juga dengan jambang pada manusia lelaki. Ia boleh bertindak sebagai
kusyen yang menyerap daya tumbukan atau hentaman
 yang ditujukan terhadap tulang dagu.

Seperti apa yang pernah dipersetujui oleh saintis, tulang dagu adalah bahagian muka yang sering mengalami kepatahan ketika pertempuran di antara dua individu.

Hanya sekadar hiasan atau perisai bagi kaum lelaki?

Suatu ketika dahulu, bapa evolusi, Charles Darwin pernah menganggap jambang jejaka sebagai alat yang digunakan untuk menarik perhatian pasangan wanita.

Ia tidak sama dengan rambut panjang pada singa jantan yang sering digunakan bagi melindungi haiwan tersebut daripada ancaman fizikal.

Walau bagaimanapun, kajian yang diterbitkan pada April 2020 menunjukkan pandangan dan dapatan yang berbeza.

Saintis dalam kajian tersebut berpendapat bahawa
 kehadiran jambang boleh meratakan daya
 yang dikenakan terhadap dagu semasa pertempuran.

Ia merupakan satu perubahan atau evolusi yang berlaku bagi memberikan kelebihan kepada seseorang untuk memenangi pertarungan di antara dua lelaki.

Banyak bukti saintifik yang menunjukkan perubahan pada struktur rangka tulang dan otot lelaki berlaku untuk mengadaptasi dan memberikan kelebihan semasa mereka berlawan dengan lelaki lain.

Pengkaji terdahulu juga pernah menyatakan evolusi pada bentuk muka lelaki berlaku dari masa ke masa bagi melindungi wajah semasa pergelutan.

Oleh itu, wajarlah kita menganggap
 tabiat simpan jambang bukan sahaja memberikan tarikan sosial
 malah mempunyai fungsi evolusi yang sama dengan perubahan struktur muka lelaki.

Anda mungkin berminat:

Betul Ke Suplemen Ubat Jambang Berkesan & Boleh Buat Anda Sekacak Aeril Zafrel?

Perempuan Ada Misai, Banyak Bulu: Ini Sebab Hormon Testosteron Tinggi, Apa Puncanya?

Kajian terhadap fungsi jambang jejaka dari sudut pandang evolusi

Walaupun kita tidak pernah menggunakan subjek manusia untuk menguji hipotesis seperti yang diperbincangkan di atas, ada kajian yang pernah dijalankan bagi menguji ketepatan deduksi berkenaan dengan kebolehan jambang untuk menyerap daya.

Dalam kajian tersebut, saintis telah
mencipta model tulang yang hampir sama dengan tengkorak manusia
.

Mereka memotongnya sehingga membentuk analog yang berupa batu-bata dan membalutnya dengan kulit kambing biri-biri.

Kenapa guna kulit kambing biri-biri? Ia berikutan pengambilan sampel kulit jambang daripada mayat manusia dianggap tidak praktikal untuk tujuan kajian ini.

Walaupun kulit kambing biri-biri bukanlah analog yang sesuai untuk kegunaan eksperimen ini, tapi
isipadu folikel pada sampel kulit tersebut menyerupai isipadu folikel pada kulit jambang manusia
.

Bukan semua haiwan mempunyai ciri-ciri yang sama, oleh sebab itulah kambing biri-biri menjadi pilihan pengkaji.

Terdapat tiga jenis kulit penyelubung yang digunakan bagi menguji keberkesanan jambang dalam menyerap data.

Sampel dibaluti kulit berbulu, tiada bulu yang dipotong.

Sampel dibaluti kulit yang dipotong sedikit bulunya bagi melihat sekiranya folikel boleh membantu memberikan perlindungan.

Sampel dibaluti kulit yang tiada folikel langsung.

Sampel berbalut tersebut akan diletakkan di atas satu permukaan dan rod (sumber daya) akan dilepaskan ke atasnya.

Apa dapatan eksperimen tersebut? Adakah jambang lelaki boleh menyerap daya?

Seperti yang anda jangka, sampel yang dibaluti kulit berbulu mempunyai tahap keefektifan yang lebih tinggi dalam keupayaan menyerap daya.

Ia mampu membuat penyerapan setinggi 30 peratus tenaga berbanding dengan sampel yang dibaluti dengan kulit dipotong bulunya atau kulit yang tidak mempunyai folikel.

Di bawah mesin yang menjadi tempat mengukur tahap keupayaan menyerap daya, dapatan menunjukkan:

100 peratus sampel yang dibaluti kulit tanpa folikel hancur.

95 peratus sampel yang dibaluti kulit dipotong bulunya hancur.

45 peratus sampel yang dibaluti kulit berbulu mengalami keretakan atau hancur.

Bukan itu sahaja, sampel yang dibaluti kulit berbulu juga memerlukan masa yang lama untuk mencapai paras titik pecah (breaking point) berbanding dengan sampel lain.

Melalui kajian tersebut, jelas menunjukkan jambang jejaka berupaya untuk menurunkan
tahap kecederaan pada kulit dan otot yang menyaluti permukaan tulang muka
.

Walau bagaimanapun, integriti deduksi tersebut perlu diuji semula dalam kajian lain bagi mengesahkan ketepatannya.

Setiap rambut yang menyelubungi permukaan dagu lelaki yang simpan jambang berupaya untuk menyerap tenaga daripada tumbukan dan meratakan daya bagi mengurangkan impaknya.

Jika anda mempunyai jambang, ketahuilah ia bukan sahaja boleh bertindak sebagai daya penarik malah mungkin menyelamatkan anda semasa pertempuran dengan individu lain, kelak.


Badan Tak Cukup Air, Jangan Dipandang Enteng! Silap Gaya, Lelaki Boleh Kena Mati Pucuk!

Apabila lelaki meningkat usia, disfungsi ereksi (ED) atau turut dikenali sebagai mati pucuk, lebih cenderung untuk menyerang. Selain faktor usia, banyak lagi penyebab lain yang boleh menjadi pemicunya. Namun, ada ura-ura mengatakan bahawa mati pucuk juga terjadi akibat dehidrasi!

ED berlaku apabila seorang lelaki tidak berupaya
mendapatkan dan mengekalkan ereksi yang lama untuk berhubungan seksual.

Ia boleh menjadi 1 masalah kronik, atau kondisi yang berlaku secara rawak dan berjangka pendek.

Salah satu kemungkinan punca ED dikatakan akibat dehidrasi…

Kesemua sistem badan perlu berfungsi dengan seiring. Jika paras cecair tubuh menjadi terlalu rendah akibat dehidrasi, mati pucuk berisiko terjadi!

Jadi, apakah penjelasan sains di sebalik kaitan antara ED dan kekurangan cecair badan ini? Ikuti kupasan ini!

Untuk mendapatkan lebih banyak info tentang Kesihatan Lelaki, sila dapatkannya
di sini.

Dehidrasi & mati pucuk, apa kaitannya?

Tahap penghidratan badan yang rendah berupaya menyebabkan ED berjangka pendek.

Ini kerana kekurangan air dalam badan boleh jejaskan fisiologi dan mental seseorang.

Untuk makluman, beberapa elemen diperlukan untuk
lelaki mencapai dan mengekalkan ereksi.

Prosesnya merangkumi:

Rangsangan seksual, atau mesej yang dihantar ke otak yang merangsang aliran darah ke zakar.

Peningkatan aliran darah ke dua ruangan di zakar yang digelar sebagai
corpus cavernosum
 yang membawa kepada pembengkakan dan ereksi.

Apabila lelaki memperolehi ejakulasi, darah bakal
meninggalkan ruangan di zakar dan ereksi akan turut menghilang.

Apabila seorang lelaki mengalami dehidrasi, jumlah darah di dalam tubuhnya tidak sebanyak badan terhidrasi dengan betul.

Oleh itu, saluran darahnya akan menyempit, mengganggu aliran darah ke semua bahagian badan, termasuk zakar.

Setakat ini, hanya sedikit kajian dilakukan untuk mempelajari sama ada mati pucuk terjadi akibat dehidrasi. Jadinya, penyelidikan lebih lanjut diperlukan.

Anda juga perlu tahu, apabila kalian alami dehidrasi, badan mengeluarkan sejumlah besar enzim angiotensin I yang akan menyempitkan saluran darah.

Kehadiran angiotensin II, yang dihasilkan oleh badan daripada angiotensin I, telah dikaitkan dengan isu mati pucuk dalam kajian ke atas haiwan!

Namun, semestinya lebih banyak penyelidikan perlu dijalankan ke atas manusia untuk mengesahkan dapatan ini.

Sebagai tambahan kepada kesan ereksi zakar yang terjejas akibat dehidrasi, perubahan mood juga dikaitkan dengan kekurangan air dalam badan.

Kajian berskala kecil pada tahun 2011 pula mendapati, dehidrasi di tahap ringan dikaitkan dengan gangguan ingatan,
stres, dan kegelisahan dalam kalangan lelaki.

Keadaan mental seseorang boleh memberi impak yang mendalam terhadap keinginan seks dan ED mereka!

Menurut
American Academy of Family Physicians
, tekanan, kegelisahan, kemurungan, dan rasa berdebar kesemuanya boleh menyumbang kepada masalah mati pucuk.

Oleh itu, kemungkinan perkaitan antara perubahan mood yang terjadi akibat dehidrasi, boleh mengakibatkan ED.

Kenali gejala-gejala dehidrasi

Keperluan cecair seseorang mungkin berbeza-beza berdasarkan saiz badan, tahap aktiviti fizikal, dan pendedahan kepada suhu yang hangat.

Jika anda mengalami dehidrasi pada tahap ringan, antara gejalanya boleh merangkumi:

Dahaga

Keletihan

Air kencing berwarna gelap

Mulut kering

Pening kepala

Di sinilah pengambilan air yang secukupnya dapat bantu anda berasa lebih baik dalam beberapa aspek, termasuk prestasi seksual.

Bukan itu sahaja, anda perlu minum air dengan mencukupi hingga warna gelap air kencing berubah lebih cerah, dan menghilangkan rasa dahaga.

Sekiranya seseorang tidak minum air atau cecair lain apabila mereka mula mengalami tanda-tanda dehidrasi, risiko dehidrasi yang teruk boleh terjadi!

Hal ini boleh berubah menjadi 1 kecemasan perubatan…

Simptom-simptom dehidrasi teruk termasuklah:

Kekeliruan.

Tekanan darah rendah.

Alami rasa dahaga yang kuat.

Degupan jantung yang cepat.

Kurang berpeluh walaupun berada di kawasan cuaca yang panas.

Menghasilkan air kencing yang sedikit atau tiada sama sekali.

Mati pucuk, apa punca di sebaliknya?

ED yang berlaku akibat dehidrasi dapat dirawat dengan mudah!

Tapi, beberapa penyebab lain juga boleh mengakibatkan masalah ereksi. Ini termasuk:

Diabetes

Penyakit jantung

Kolesterol tinggi

Masalah hubungan

Kegemukan

Ubat preskripsi

Penggunaan tembakau

Pengambilan dan penyalahgunaan alkohol

Kerosakan pada saraf tunjang

Gangguan tidur atau pernafasan

Tisu parut daripada pembedahan atau kecederaan di sekitar kawasan pelvis

Penyakit atau kondisi yang sebabkan kerosakan saraf atau otot (penyakit Parkinson dan sklerosis berganda)

Rawatan untuk komplikasi kanser prostat atau prostat yang membesar

Masalah kesihatan emosi atau mental, termasuk kegelisahan, tekanan, dan depresi

Masalah sistem peredaran darah anda (saluran darah tersumbat dan tekanan darah tinggi)

Akhir kata…

Semakin tubuh terhidrat, semakin lancar segala sistem di dalam badan berfungsi.

Perubahan akibat dehidrasi mungkin kelihatan kecil, tapi impaknya cukup ketara pada kesihatan menyeluruh!

Ia berupaya mengakibatkan masalah sakit kepala, kegelisahan, perubahan mood dan bahkan, mati pucuk! Takut bukan?

Oleh itu, minumlah 6 ke 8 gelas sehari, tanpa mengira tahap dahaga anda, okey?

Jika anda mempunyai sebarang persoalan atau kebimbangan, rujuk doktor bertauliah untuk mendapatkan kepastian!


Gelombang Kedua COVID-19 Melanda Malaysia, Apa Lagi Perlu Dibuat?

Untuk mendapatkan lebih banyak info tentang coronavirus di Malaysia, sila dapatkannya di sini.

Ramai sangkakan jangkitan wabak virus novel korona (COVID-19) di Malaysia telah berakhir setelah 22 orang pesakit yang disahkan positif virus sembuh.

Namun, baru-baru ini, kita dikejutkan dengan lambakan kes positif sehingga mencecah hampir 100 kes positif.

Gelombang kedua COVID ini kelihatan lebih agresif berbanding dengan yang pertama.

Berikut adalah jumlah kes terkini COVID-19 di Malaysia:

[covid_19]

Mengapa perkara ini boleh terjadi?

Bukankah langkah pencegahan telah ditekankan oleh Kementerian Kesihatan Malaysia (KKM) dan badan kesihatan global?

Baca artikel ini untuk mengetahuinya dengan lebih lanjut.

Sampai gelombang ke berapakah wabak COVID-19 akan dipantau?

Masih teringat lagikah anda berkenaan dengan analisis yang dibuat oleh Kolej Imperial London tentang wabak virus novel korona?

Menurut mereka, jumlah individu yang telah disahkan positif berkemungkinan jauh lebih rendah berbanding dengan angka positif sebenar.

Pada ketika itu, jumlah kes positif rasmi masih berada pada angka 25,000 dan kini, jumlah individu yang dijangkiti di seluruh dunia sudah melebihi 100,000.

Malaysia sendiri sudah mengalami peningkatan jumlah kes positif selepas pesakit gelombang pertama sembuh.

Persoalannya, sampai bilakah badan kesihatan global akan terus menerus mengira jumlah kes positif wabak ini?

Adakah pengiraan tersebut akan berhenti di saat kesemua pesakit yang disahkan positif sembuh?

Jika virus novel korona bersifat seperti virus selesema biasa atau influenza, kita tahu bahawa jumlah mereka yang bakal dijangkiti akan terus meningkat. Majoriti daripada mereka hanya mengalami simptom ringan, hanya sebahagian kecil sahaja yang mendapat komplikasi serius dan perlu diberi perhatian.

Berikut adalah beberapa perkara kalian perlu tahu mengenai virus COVID-19 ini:

Bayangkan, jika ramalan Kolej Imperial London benar! Pada ketika angka jangkitan berada pada 25,000, mereka menjangkakan lebih daripada 100,000 individu yang dijangkiti.

Bagaimana pula dengan sekarang?

Perkara ini bukan sahaja menimbulkan syak wasangka, malah kekeliruan yang bagaikan tiada jawapan tepat.

Pada tahun 2003,
apabila dunia kecoh dengan wabak sindrom pernafasan akut teruk (SARS)
 yang juga disebabkan oleh virus korona, protokol tangkap dan isolasi memberikan impak positif.

Namun, kini, seperti apa yang dapat anda perhatikan, protokol tersebut tidak begitu berkesan dalam membendung wabak COVID-19.

Tanpa pelan tindakan alternatif, kita akan terus mengira jumlah pesakit dan gelombang jangkitan akan meningkat.

Wabak virus novel korona bukan masalah pandemik?

Pandemik merujuk kepada penyakit yang menjangkiti sebahagian besar penduduk global.

Penularan wabak COVID-19 ke Amerika Syarikat dan wabak serius yang berlaku di Itali dan Iran menampakkan potensi virus ini untuk diisytiharkan sebagai jangkitan pandemik.

Namun, Pertubuhan Kesihatan Sedunia (WHO) masih menganggap jangkitan wabak ini sebagai fasa kecemasan global.

Ia bermakna wabak ini serius namun tidak begitu serius sehingga perlu diklasifikasikan sebagai jangkitan pandemik.

Walau bagaimanapun, kebanyakan pakar tidak bersetuju dengan pandangan tersebut.

 Penularan virus ini sudah terlalu serius sehingga kuarantin pun tidak mampu membendung penyebarannya kepada individu lain.

Lihat sahaja kes ke 26 yang dikatakan menjadi sumber kepada lonjakan kes ketika gelombang kedua COVID di Malaysia.

Artikel berkaitan:

Walaupun beliau menafikan tuduhan tersebut, kebanyakan mereka yang disahkan positif mempunyai sejarah kontak secara langsung dengannya.

Mudahnya penularan virus ini berikutan angka reproduktif asasnya (R0, R-
naught
) yang lebih tinggi jika dibandingkan dengan virus influenza dan selesema.

R0 merupakan satu bentuk ukuran yang digunakan untuk meramal bilangan individu yang boleh berjangkit daripada 1 individu yang mempunyai jangkitan tersebut.

Setakat ini, nilai R0 virus novel korona berada pada nilai 2-3. Ini bermakna, 1 orang yang mempunyai jangkitan berpotensi untuk menyebarkannya kepada 2-3 individu pada satu masa.

Oleh sebab virus ini mempunyai kebolehan yang tinggi untuk tersebar, pihak berkuasa China bertindak melakukan kuarantin besar-besaran.

Adakah ia merupakan jangkitan pandemik
?

Mungkin, menurut kebanyakan pakar epidemiologi, corak jangkitan ini telahpun menunjukkan ciri-ciri pandemik.

Masih lagi nasihat yang sama, usah panik

Langkah pencegahan yang perlu diambil oleh setiap individu masih lagi tidak berubah.

Perkara yang perlu anda fahami adalah, jika anda sakit, kuarantinkan diri anda di rumah.

Langkah utama yang telah disenaraikan bagi mengelakkan jangkitan adalah
 tabiat cuci tangan secara kerap.

Jika anda tidak sakit, anda TIDAK PERLU memakai topeng muka.

Baca juga:

Topeng Muka N95 atau Surgical Mask – Mana Satu Boleh Lindungi Anda Dari Coronavirus?

Topeng Muka & Hand Sanitizer Habis Stok?! Apa Patut Anda Buat?

Alat pelindung tersebut hanya berkesan jika anda sakit. Ia bagi mengelakkan penyebaran wabak.

Menurut Dr Yasmin, Pengarah Inisiatif Komunikasi Kesihatan Universiti Stanford,
jika topeng muka digunakan ketika sihat, kita akan menyebabkan masalah bekalan topeng muka
 bagi mereka yang lebih memerlukan.

Jika anda ingin batuk, seelok-eloknya batuk atau bersin pada lipatan lengan.

Virus novel korona boleh tersebar kepada individu lain melalui titisan udara semasa bersin dan batuk.

Jika anda batuk atau bersin semasa memakai topeng, tukar topeng muka tersebut secara kerap.

Seeloknya, elakkan daripada pergi ke lokasi keramaian dan jika boleh, batalkan rancangan anda untuk melancong ke luar negara, terutamanya negara yang kini mengalami wabak teruk.

[mc4wp_form id=’115319″]

Konklusi

Lonjakan kes positif pada gelombang kedua COVID di Malaysia memberikan isyarat kepada pihak berkuasa untuk mencari alternatif dan langkah pencegahan yang lebih berkesan.

Ini adalah apa yang kalian boleh lakukan untuk menjaga penjarakan sosial di rumah:

https://www.facebook.com/HelloDoktorMY/videos/3475692265791979/

Mereka yang mempunyai sejarah kontak secara langsung dengan pesakit positif perlu dikuarantinkan di rumah selama 14 hari.

Jika anda mempunyai simptom seperti demam, batuk atau sesak nafas, kunjungi fasiliti kesihatan terdekat bagi mendapatkan pemeriksaan kesihatan.

Hello Health Group

tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus

Baca juga:

Lepas Kangkung, Kini Kunyit Pula Dikatakan Boleh Ubati Virus Korona- Betul Ke?

Virus Novel Korona Rosakkan Organ? Betul Ke?

Perbezaan Demam Virus Novel Korona Dengan Selesema Biasa

MENGEJUTKAN! Virus Korona Boleh Merebak Melalui Udara?

Rumah Kotor?! Anda Mungkin Berisiko Untuk Menyebarkan COVID-19